
QUID  AD  HISTORIAM  CONFERAT 


CLAUDIANUS. 


PARS  PRIMA 


PROCEMIUM 


Clamlinni  vita. 


Alexandriae  natus  est  Claudianus,  in  /Egypto.  Sed 
qui  fuerit  natalisejus  dies,  quae  parentum  nomina 
et  fortuna,  non  compertum.  Illos  quidem  huma- 
nioribus  litteris  filium  suum  imbuisse,  ex  ipsis 
hujus  scriptis  manifestum  est.  Venit  in  Italiam 
Claudianus;  sed  qua  setate?  quo  anno?  quam  ob 
causam?  Illa  omnia  prorsus  ignota.  Constat  illum 
Romse  versatum  fuisse  A.  C.  3p,4-  Priorem  patro- 

num  habuit  Probum,  cujus  filios,  Probinum  et 
Olybrium  consules,  maximis  laudibus  in  uno  ex 
panegyricis  suis  extulit,  A.  C.  3o,5. 

Eodem  anno,  postTheodosii  mortem,  Mediola- 
num  petiit,  in  Stiliconis  cohorte  stipendia  facturus. 
Usquead  quadragesimum  annum  a  Stilicone,  poste- 
riorepatrono,  non  abscessit;  quocum  etiam  Romam 
rediit. 
V  Redibat  autem  auctus  conjuge  :  anno  enim  A. 

C.  398,  Serena,  Stiliconis  uxore,  pro  eo  maxime 
nitente,  virginem  jamdudumamatam,  Alexandriie 
in  matrimonium  duxerat. 

Honores  non  illi  defuerunt ;  illum  enim  cohor- 
tis  tribunum  et  notarium  fuisse  testantur  marmo- 
reae  tabuloe ,  in  Pomponii  Lseti  domo  inventae. 
Tribunitius  autem  gradus  ei  inter  clarissimos  locum 
dabat,  nec  senatoribus  iuipar  erat. 

Ad  id  honorum  fortunarumque  Claudianum 
extulerunt  carmina  sua,  quae  solertissime  adhibuit 
ad  colendos  proedicandosque  suos  patronos  ;  et  ii 
quidem  pauci  fuerunt,  sed  lecti.  Post  Probi  amici- 
tiam,  ipso  Probo  adjuvante,  inter  Stiliconis  fami- 
liares  receptus  est.  Hunc  autem  potentissimum 
amicum  maximis  semper  laudibus  ornat,  nec  uxo- 
rem,  nec  fdium,  nec  fdias  oblitus;  quum  enim 
inciditin  imperatoris  panegyricum,  mullo  brevior 
est  in  celebrando  generi  consulatu  quam  in  jactan- 
dis  soceri  triumphis  variisque  virtutibus.  Neqil€ 
negavenm  eum  aliquot  cannina  in  honorem  con- 

sulis  Flavii  Mallii  Theodori  scripsisse,  et  Gennabii 
aucupatum  esse  gratiam  :  sed  quatuor  his  excep- 
tis,  non  alium  invenias ,  cujus  ex  favore  et  cura 
dignitatem  sibi  et  splendorem  petierit.  Multas 
laudes,  sed  paucis,  dedit,  mira  arte  praeditus,  quae 
ei  non  sine  praemio  fuit ;  nempe  pauci  illi  patroni, 
quorum  benevolentia  modestius  utebatur,  poetae 
suo  nunquam  defuerunt. 

Nulloshabuitinimicos  poeta  tam  cautus,  praeter 
unum,  praetorii  praefectum,  Adrianum,  quem  in 
carmine,  quo  ejus  animum  flectere  conatur,  ipse 
nominat. 

Post  Stiliconis  mortem,  id  est,  post  annum  4°87 
nihii  de  Claudiano  notum  habemus,  et  quum  nihil 
amplius  poeta  scripserit,  illum  sane  patrono  suo 
superstitem  non  fuisse  credendum. 


ii 

Claudiani  opera, 


Claudiani  operum  duplex  et  diversum  genus  : 
altera  et  minora  quidem  nnmero  (inter  quae  occur- 
rit  optimum  ejus  et  praecipuum  opus,  Proserpince 
Raptus),  tantummodo  ad  poesim  pertinent;  altera 


autem,  fere  tola,  ut  ita  dicam,  sibi  vindicat  histo- 
ria.  Qua?  quidem  aut  panegyrici  aut  satira?  sunt. 
Laudat  enim  Stiliconem  Claudianus,  non  modo 
duin  virtutes  ejus  et  fortitudinem  prsedicat,  sed 
etiam  dum  nemulos  Stiliconis  et  inimicos,  Rufinum 
et  Eutropium,  meritis  quidem,  sed  acerbis  contu- 
meliis  persequitur. 

Panegyricorum  argumenta  sunt  tertius,  quar- 
tus  sextusque  Honorii  consulatus ;  prrcterea  Gil- 
donicum  ])ellum  ,  et  Probini  Olybriique ,  Probi 
filiorum,  et  Flavii  Mallii  Theodori  consulatus  : 
quibus  addenda  etiam  de  Stiliconis  laudibus  et  de 
bello  Getico  carmina. 

Satiras  inter  annumerandi  sunt  libri  in  Rufinum 
et  in  Eutropium  scripti. 


iii 

Thcsis  arguiuentiuii. 


Seu  res  Honorii  et  Stiliconis  tractat  Claudianus, 
seu  de  Arcadio  Arcadiique  ministris  scribit ,  id 
unum  semper  studere  videtur,  ut  Occidentem  lau- 
det,  et  Orientem  deprimat ;  nec  aliud  ei  prae- 
buisse  historiam  dicas  quam  celebranda?  Roma?  et 


Constantinopolis  contumeliis  Jacessendae  mate- 
riam.  Non  autem  cHcemns  eum  in  laudando  et 
in  castigando,  patronorum  causa,  ita  res  gestas 
immutavisse,  ut  nulla  ei  fides  adhibenda  sit.  Imo 
vero  in  multis  carminum  locis,  vel  ex  verbis  obse- 
quiosi  adulatoris  clientisque  demissi,  quale  fuerit 
verum,  licetdeprehendere;  eienim  magisnota  erat 
Roma  quam  ut,  quae  intus  agerentur,  non  diceret 
tanquam  invitus.  Praeterea,  quanquam  caute  illo 
utendum  est,  adeo  jejuna  sunt  quae  de  primis 
Honorii  Arcadiique  temporibus  tradiderunt  scrip- 
tores,  principibus  illisaut  aequales  aut  pene  aequa- 
les  ,  u t  saepissime  ad  Claudianum ,  tanquam  ad 
fontem  uberrimum,  confugere  necesse  sit.  Ex  solis 
enim  hujus  carminibus  tibi  repraesentare  possis 
aliquam  Romae  et  Constantinopolis  effigiem  :  ex 
iis  tantum  possis  intelligere  quae  infirma,  quae  valida 
habuerit  ea  aetate  Constantinopolis,  tot  etiam  secula 
adversus  barbarorum  conatus  restitura  ;  et  praeci- 
pue  qualis,  extremis  quarti  primisque  quinti  P.  C. 
seculi  annis,  fuerit  Roma,  tot  malis  affecta  ruinae- 
que  proxima,  specie  tamen  et  habitu  etiam  tum 
magna  et  potens,  ita  ut  Stiliconis  laudibus  aliqua 
materia  fuerit,  ejusque  mentem  splendida  illa, 
quamvis  caduca,  magnitudo  facile  potuerit  capere. 

IV 

Seriptores  de  Claudiani  temporibus. 


Nulla  est  incertior  quam  primorum  christianae 
aetatis  seculorum  historia.  Quanquam  enim  non 
desunt  scriptores  rebus  oequales,  aut  recentiores, 
variis  causis  efficitur,  ut  omnes  multis  in  parti- 
bus  deficiant.  Illorum  autem  studium  etiamque 
ficles  multum  in  dubio  sunt,  et  adeo  non  alii  alios 
explent,  ut  contra  inter  se  graviter  soleant  dissen- 
tire. 

Si  enim  de  eadem  re  paganum  scriptorem,  ac 
deinde  christianuminterrogaveris,  quam  dissimiles 
eos  invenies !  Uter  autem  vera  dixit  ?  Miramur  quam 
aequo  animo  res  inter  se  contrarias  apud  varios 
auctores  inventas  referat  Lenain  de  Tillemortl,  de 
quibus  operam  aliis  dat  ut  judicent,  ipse  historioe 
materiam,  non  historiam  sufficiens. 

Nos  autem  qui  non  scribimus  historiam,  sed  de 
extremis  quarti  seculi  et  de  primis  quinti  seculi 
annis  verum  quaerimus,  quopacto  suscepta  perficie- 
mus? 

De  Claudiani  temporibus,  brevibus  quidem,  non 

multa  sunt  quse  inter  se  pugnant.  Id  unum  praeci- 
puum,  et  ad  totam  rctatem  pertinens,  nempe 
christianos,  infirmitate  rerum  imperiique  cladibus 
territos,  desperare  videri,  dum  paganismulta  spes 
superest. 

Sed  propterea  maxime  scriptores  Glaudiano 
aequales  arguendi  sunt,  quod  multa  in  eis  adeo 
deficiunt,  ut  res  iilis  temporibus  gestas  optime 
omnium  retulerit  poeta. 

Inter  paganos,  de  Arcadio  et  Honorio,  Theodosii 
filiis,  scripsit  Zosimus,  et  eo  tenore  ut  nulius 
non  christianus  illi  sit  impar,  quanquam  varia  ex 
variis  excerpserit.  Nisi  tamen  de  antiquis  diis 
eorumque  potentia  stupenda  narraret,  satis  diligens 
et  sedulus  videretur.  Rebus  autem  narratis  non 
movetur  ejus  animus.  Quid  ad  illum  Orientis 
clades?  Armis  Alarici  vastatoe  Graeciae  urbes  rue- 
runt  :  non  vero  miseratione  tangitur  Zosimus; 
ltaliam  populatae  sunt  gentes,  quas  tamdiuRomani 
devicerant :  parum  curat  comes  et  fisci  advocatus  ; 
defensus  altis  moenibus,  nihil  timet.Visigothi  enim 
ad  Constantinopolim  accesserant,  sed  cautiores 
quam  ut  eam  obsiderent.  Stiliconem  vero  nec  amat, 
nec  magnifacit  Zosimus,  quanquain  ille  opus  a 
magno  Theodosio  inceptum  tam  digne  persequa- 
tur;  eum  sane  Rufino,  Gaina  et  Eutropio  superio- 
rem  fatetur;  viri  autem  nece  minime  movetur  :  ne 
uno  quidem  verbo  interemptores  ejus,  Honorium 
atque  Olympium,   notat  et  damnat.   Ideo  solum 

utilis  est  Zosimus,  quod  tenore  quodam  Theodosii 
filiorum  annales  scripsit  (i). 

Zosimo  opponendus  est  alius  auctor,  brevitate 
insignis,  christianus  Zonara,  qui,  Constantinopoli 
jampridem  in  exitium  prona,  vixit,  imperiique  res 
usque  ad  Alexim  Comnenem  persecutus  est.  Cursu 
celeriore  raptus,  pagina  vix  una  totum  Honorii 
regnum  complectitur.  oniniaque  ita  mutat,  ut  res 
eum  omnino  fallere  videantur.  Qua  de  gente  ortus 
fuerit  Alaricus ;  utrum  sit  Vandalorum  dux,  an 
Gothorum,  nescit.  Quum  autem  ad  maritimos 
Ravennai  lacus  aufugit  Honorius,  anctore  Zonara, 
non  Visigothos  quidem  formidavit,  sed  Romam. 
Illius  igitur  scripta  non  quidquam  conferunt  his- 
torise  (2). 

Socrates  et  Sozomenes,  Groeci  ambo,  Ecclesiae 
historiam  scripserunt,  nec  aliud  respexerunt  quam 
ipsam  Ecclesiam.  Barbarorum  adventantium  frago- 
rem,  quo  imperium  Romanum  circumsonat,  non 
audiunt;  nec  attingunt  historiam,  nisi  quum  ad 
ipsas  Ecclesiae  res  pertinet.  Socrates  quidem,  quae 
Arcadio  et  Honorio  fuerint  regnandi  initia,  paucis 
narrat;  multus  autem  est  in  recensendis  eximiis 
illius  a^tatis  episcopis.  Eodem  modo  Rufinum  a 
miiitibus  interfectum  refert  :  quis  autem  sit  isle 
Rufmus,  quam  ob  causam  occisus,  parum  curat, 


(I)  Lib.V,  p.86.  Basileae,  1576. 
{%)  T.  3,  p.33.  Basileae,  I557. 

integro  idem  libri  capite  episcopi  cujusdam  mor- 
tem  successorisque  Joannis  ordinationem  narra- 
turus  (i). 

Non  alia,  nec  aliter  scribit  Sozomenes,  qui, 
Socrate  recentior,  ejus  tantummodo  vestigia  sequi- 
tur.  Dicturus  enim  de  Stilicone,  eum  militum 
animos  sibi  firmissime  devinxisse  testatur  :  «  Occi- 
dentem  in  Orientem  impulit  Stilico,  nihil  aliud 
quaerens,  quam  ut  imperatorem  etimperium  rege- 
ret.  Copias  in  Epirimi  duxit;  eumHonorii  epistola 
revocavit....  »  Quam  brevis  est!  Quantos  in  errores 
incidit !  Potior  sane  Zosimus.  Ecclesiam  solam  curat 
Sozomenes;  nempe  duasInnocentisPapaeepistolas, 
alteram  ad  Joannem  Chrysostomum,  alteram  ad 
Constantinopolis  clericos,  non  omisso  uno  verbo, 
perscribit  (2). 

Non  eamdem  viam  ingressus  est  alius  ecclesias- 
ticus  auctor,  Latinus  quidem ,  Paulus  Orosius, 
cujus  historia,ipsum  orbis  principium  repetens,  et 
a  divo  Augustino  laudata,  magna  sibi  proposuisse 
videtur.  Deum  enim  ipsum  nostris  oculis  objicit, 
cujusnutu  omnia  impelluntur,  cujus  gloriam  tes- 
tantur  imperia  et  aucta  et  proecipitata.  Nec  aliud  in 
narranda  historia  spectavit  noster  Bossuetius.  Sed 
quam  distat  a  novissimo  illo  Ecclesiae  Patre  divi 
Augustini  discipulus!  Dum  enim  pluribus  verbis 


(1)  Lib.  \1,  c.2et3.  Cantabrigiae ,  1720. 

(2)  Lib.  VIII,  c.  25  et  28.  Cantabrigiae ,  1720. 

Theodosii  visa  narrat,  obiter  attingit  incursus  per 
Italiam  barbarorum  ;  imo,  ut  ipse  ait,  de  iis  tacet. 
Nuiii  enim  de  Stilicone  ioqui  fas  sit,  qui,  Paschali 
die,  oblatam  victoriam  arrepturus,  cum  Visigothis 
manus  conseruit?  Maximum  in  errorem  lapsus, 
dicit  ducem  esse  Gothorum  Rhadagasium,  quem 
Romam  usque  pergentem  facit.  Ergo  nescit  Rhada- 
gasium  Etruriam  attigisse,  nec  ultra  processisse; 
ita  ut  manifestum  sit  eum  Alarici  res  tribuisse  Rha- 
dagasio  (i). 

Manu  etiam  versamus  Jornandem,qua3etqualia 
inventuri!  Nempe  ille  vix  una  pagina  de  Arcadio  et 
Honorio  meminit. 

Sunt  tamen  viri,  Claudiano  sequales,  qui  siur 
aetatis  mala  perspexerunt,  et ,  tot  adversis  rebus 
moti,  egregii  et  pene  divini  animi  affectus  facun- 
dissime  et  vividissime  effuderunt.  Divimi  Ambro- 
sium,  divum  Hieronymum,  divum  Augustinum 
dico.  Forsan  quidem  ii  miserias ,  quibus  labora- 
batimperium,  justas  tot  scelerum  flagitiorunique 
pcenas  judicantes,  res  in  pejus  interpretati  sunt,  el 
moestis  descriptionibus  nimium  indulserunt.  Bar- 
barosenim  tanquam  arma  Dei  ultoris  habent;  Ro- 
mam  autem  incensam,  fere  solo  a?quatam,  civium 
cruore  pollutam,  Neronis  et  Domitiani  portentosa 
facinora  nierito  luere  affirmant. 

Divus  Ambrosius  anno  097  interiit;  ille  igitur 

(1j  Lib.  VII,  c.  -21),  26.  27.  Lugduni  Batftvorum,  1738, 

non  ultra  secundum  regnantis  Honorii  annum 
vixit.  Cum  Theodosio  autem  multum  versatus  est, 
eurndemque  eximinm  Ecclesiae  dilexit  tutorem, 
quem  facundis  et  exquisitis  laudibus  ornavit ;  sed 
in  funebri  oratione,  ut  in  epistolis  (i),  solum  Dei 
sanctaeque  Ecclesiae  spiritu  abripitur.  Imperatori 
pro  pace  fidelibus  tributa  grates  persolvit,  eique 
dat  laudi  adhibitam  in  Arianos  severitatem.  Con- 
troversias,quibus  Ecclesia  turbatur,  et  admixta  eis 
tot  imperii  ipsius  mala  deflet. 

Recentior  est  divus  Hieronymus;  non  autem  Ita- 
liam  a  barbaris  vastatam  et  Romam  a  victore  fero 
violatam  et  dirutam  est  contemplatus.  Ulam  enim 
orbis  dominam,  «  nunc  multum  dejectam ,  »  fu- 
giens,  in  Bethlemae  solitudines  recesserat.  Sed  tanto 
fragore  cecidit  Roma,  ut  ad  eam  ipsam  solitudinem 
pervenerit  ejus  ruinae  sonus.  Pallidi  senatores,  caede 
et  flammis  erepti,  ad  venerandum  virum  confuge- 
runt ;  jamque  in  deserto  audita  fuit  magna  vox, 
quae  Romam,  ut  olim  Hierosolymam  Jeremias  pro- 
pheta,  lugens,  mcesta  lamentabatur  :  «  Terribilis 
«  de  Occidente  rumor  affertur,  obsideri  Romam, 
«  et  auro  salutem  civium  redimi ;  spoliatosque  rur- 
«  sum  circumdarL...  Haeret  vox,  et  singultus  in- 
«  tercipiunt  verba  dictantis.  Capitur  urbs  quae 
«  totum  cepit  orbem  :  imo  fame  perit  antequam 


(1)  P.  4196.  Epist.  42,  20,  p.  812,  852,  Paris,  1690,  edition  des 
Benedictins  de  Saint-Maur,  t.  II. 

«  gladio,  et  vix  pauci  qui  caperentur  invenli 
«  sunt....  Deus,  venerunt  gentes  in  luereditatem 

«   tuam,  polluerunt  templum  sanctum  tuum Ef 

«  fuderunt  sanguinem  eorum  sicut  aquam  in  cir- 
«  cuitu  Jerusalem,  et  non  crat  qui  sepeliret  (i).  » 

Anno  429  divus  Augustinus  occidit  in  mcenibus 
Hipponaea  Gensericoet  Vandalorum  armis  cincta?; 
imperio  igitur  inclinanti  jametruenti  testis  adfuit. 
Nempe  jam  ab  imperio  avulsa  fuerat  Gallia,  ex- 
ceptis  inter  Sequanam  et  Ligerim  regionibus,  ex- 
cepta  antiqua  provincia  Romana;  ipsi  autem  ha- 
rum  provinciarum  proefecti,  instantibus  barbaris, 
nec  quidquam  auxilii  mittentibus  ignavis  principi- 
bus,  ad  id  inviti  venerant,  ut  fierent  sui  juris.  Rex 
est  Aetius,  ut  scribunt  chronici  libri;  et  ille  Gal- 
liam  ab  Attilae  manibus  eripiet,  non  Valentiniani 
armis  nixus,  sed  Francorum,  qui  usque  ad  So- 
monam  etiamque  ad  Sequanam  progressi  erant; 
Burgundorum,  qui  inter  Jurassum  Ararimque  et 
Rhodanum  consederant;  ac  Visigothorum ,  qui 
Pyrenseos  montes,  Galliam  meridianam  et  septen- 
trionalem  Hispaniam  occupaverant. 

Antequam  autem  Visigothi  Hispaniam  invasis- 
sent,  jam  imperio  detracta  iuerat  illa  regio ;  eam 
enim  praedam  habuerant  Alani,  Suevi  et  Vandali 
ipsi,  qui  in  Africam  a  rectoie  Bonifacio,  propter 


(1)  Epist.  00,  p.  783,  ad  Principiam  virginem.  Paris,  170G, 
cdition  des  Bcncdiclins  dc  Saint-Maur.  t.  LV. 

Aetii  invidiam,  vocati,  ultimas  Hipponensis  episcopi 
clies  turbaverant.  Etiam  tum  libera  Italia,  libera 
Roma,  sed  ambse  toties  barbarorum  armis  et 
flamma  vastatae,  omni  dedecore  pollutse  jacent. 

Quoties  tantarum  miseriarum  fama  Africam  in- 
trat,  stupet  audiens  divus  Augustinus,  nec  auditis 
satis  confidit ;  quum  autem  ea  vera  tandem  compe- 
rit,  quanquam  inoestusgravissimisquepcenisexter- 
ritus,  tamen,  ut  divus  Ambrosius,  barbaros  a  Deo 
missos  judicat. 

Quid  mirum,  quum  ipsi  barbari  se  divina  quae- 
dam  mandala  exsequi  credant?  Quando  enim  Ala- 
ricus,  Romam  praecipiti  impetu  tertium  petens, 
gentem  suam  ad  bellum  impellit  :  «  Quis,  inquit, 
me  agat,  nescio  ;  sed  necesse  est  ut  eam.  »  Nec  dis- 
similis  paucis  post  annis  sermo  Vandali  Genserici ; 
mari  enim  Mediterraneo  navibus  constrato,  Van- 
dalos  et  Mauriscos  ad  vastanda  Italiae  httora  duc- 
turus,  Punici  restitutor  imperii  ha?c  dicit  guber- 
natori  :  «  Da  velum  ventis,  et  sine  illis  nos  ferri; 
impellentur  naves  ad  terras,  in  quibus  homines 
sunt  castigandi  :  sic  placuit  Deo.  » 

Multa  igitur  in  Ecclesise  Patrurn  libris  occurrunt 
egregia,quae  historioeomittenda  non  sunt;  multum 
autem  abest  ut  illi  omnia  retulerint;  et  qua?  retu- 
lerunt,  quum  semper  Deum  respiciant,  aut  ampli- 
ficant,  aut  minuunt.  Non  jejuni  sunt  et  exsangues, 
ut  Zosimus  et  caeteri ;  sed  revera  non  tantis  malis 
laboravit  Boma,  quanta  memorant ;  imo  soepius 

quibus  Ecclesia  cladibus  afficitur,  iis  imperiuni 
ipsum  affici  credunt.  Eadem  enim  iracundia  Aria- 
nos  et  Gothos,  Donatistas  et  "Vandalos  persequun- 
tur.  Illos  igitur  divino  Spiritu  impulsos  admire- 
mur  et  veneremur;  ab  illis  tamen  illorumque 
scriptis  caveamus. 


Quid  kistorire  conferant  Claudiani  scripta. 

Ex  rebus  antea  dictis  concludendum  nos , 
postquam  evolvimus  exilia  Zosimi  excerpta ,  bre- 
vem  et  incertam  Zonarae  narrationem ,  breviora 
forsan  Socratis ,  Sozomenis  et  Pauli  Orosii  opera , 
in  quibus  historia  rerum  civilium  ecclesiasticae  his- 
torise  causa  negligitur ;  postquam  perlegimus  acer- 
rima  convicia  quae  in  tantas  Romse  calamitates 
epistolis ,  sermonibuset  dissertationibus  divus  Am- 
brosius,  divus  Hieronymus  et  divus  Augustinus 
jactaverunt,  luctuosam  illam  octatem ,  qua  jam 
prope  exacta  concidit  Romanum  imperium  ,  non 
penitus  nosse.  Quum  imminet  tanta  ruina,  quum 
gentes  barbarae  ripas  Rheni  et  Danubii  tenent,  et 
jam  Danubium  non  una  exparte  transicrunt,  quae- 
rendum  cst  num  tanta  sit ,  quanta  videtur  apud 

Zosimum  ,  Zonaram  ,  Socratem  ,  Sozomenem  et 
Paulum  Orosium ,  historia?  jejunitas.  Quum  enim 
Roma  agitur,  Roma  orbis  antiqui  dominatrix  , 
cujus  imperium  totas  terras  ab  Oceano  ad  Indum, 
a  Rheno  ad  solitudines  Africse  complexum  fuerat, 
dubitare  licet  num  tantum  de  sua  dignitate  sibi 
detractum  viderit,  num  tam  turpiter  ceciderit. 

Multum  distat  ab  illis  scriptoribus  poeta,  qui 
Romae  triumphos,  victis  barbaris,  cecinit ,  qui  Ro- 
mam  effinxit ,  firmam  etiam  tunc  et  potentem,  ante 
ducis  triumphalem  currum  magnas  opes,  toto  ex 
orbe  partas,  gestantem. 

Quod  si  qui  dixerint  Claudianum  poetam  esse , 
nullane  poetoe  adhibenda  est  fides?  Quod  ad  nos 
attinet,  non  omnino  mendaces  judicabimusversus, 
quibus  praedicatur  urbs  illa,  quoe,  quanquam  peri- 
tura,  cum  barbaris  tainen  fortiter  congredilur,  et 
tum  quoque  illos  vincit,  Quiamajoremforsan  Ro- 
mam  effingitpoeta,non  ideo  constat  parvam  illam 
esse  et  omnino  debilem. 

Cseterum  jamdudum  ad  Claudiani  carmina  his- 
torica  doctissimi  viri  mentern  adverterant.  Eccle- 
siasticorum  annalium  egregius  auctor,  Raronius 
inde  multa  arripuit.  Claudiani  enim  testimonio 
fretus,  Rufinum  ,  perfidum  ministrum,  propter 
Graeciam  barbaris  apertam  graviter  accusat.  Ma- 
gnam  ei  etiam  in  aliis  rebus  auctoritatem  tribuit,  et 
poetam  historico  Zosimo  opponens  ,  multa  hujus 
falsa  et  incerta  et  fide  indigna  refellit.  Si  enim  Zo- 

simo  credas,  Minerva  in  Athenanmi  nmris,  eas 
servatura  ,  apparuerat:  ipse  visus  fuerat  Achilles  , 
non  mutatus  ah  illo  Achille  quem  ante  Scacas 
portas  Homerus  depinxerat.  Sequitur  etiam  Clau- 
dianum  Baronius,  dum  narrat  Gildonicum  hellum, 
et  Stiliconis  consulatum,  victosque  barbaros,  Ita- 
liamque  servatam, 

Non  minora  Claudiano  tribuemus  quam  Baro- 
nius ,  ecclesiasticus  auctor,  qui  adeo  non  poetoe 
pagani  fidem  rejecit,  ut  ex  ejus  libris  sibi  optima 
vindicaverit.  Imo  plura  sane  sibi  vindicasset,  nisi 
Falrum  exemplo,  Ecclesisegloriam  in  scribendo  sibi 
proponens ,  potius  cladibus  Romoe  attendisset  quam 
triumphis ;  nisi  Romse  infirmitatem  potius  quam 
superstitem  magnitudinem  perspexisset.  Audiatur 
enim  ille,  quum  Claudiani  carminibus  ad  refellen- 
dum  Zosimum  usus,  vastatam  a  Gothis  Graeciam  re- 
fert:  «  Vides,  lector,  Dei  consihum  Iradentis  Grac- 
«  cias  Gothis,  nimirum  ut  sacrorum  cultores  et 
«  cultum,  tot  legibus  frustra  coercitos,  iidem  pe- 
«  nitus  abolerent  (i).  » 

Non  ita  scril)enda  est  historia  ;  veram  dico ,  et  a 
studio  partium  alienam.  Baronius  nobis  opem  tulit 
ad  probandum  quam  utilis  essepossit  Claudianus. 
Poeta  autem  noster,  nisi  fallimur,  multo  majorem 
historise  operam  tribuere  potest;  ille  nobis  depic- 
turus  est  Romam ,  qualis  erat   incipiente  seculo 

(I)  Baronius,  1G02.  —  Antuorpia\  t.  V,  p,  8. 

quinto ;  nec  dubitamus  quin  eam  nobis  vera  sub 
imagine  repraesentet. 

Si ,  ad  tuendum  Claudianum  non  sufficeret 
Baronii  auctoritas,  ad  doctissimum  sane  rerum 
scriptorem  confugeremus,  Gibbonem,  qui  affirmat 
quidem  non  omni  ex  parte  adhibendam  esse 
fidem  poetae,  «  servili  Sliliconis  adulatori,  et 
poetarum  aulicorumque  licentia  large  abuso(i);  » 
sed  profitetur  tamen  se  satiras  et  panegyricos  ejus 
in  narrandis  Honorii  temporibus  multum  adhi- 
buisse,  quum  certa  monumenta  maxime  deficiant. 

Totumigitur  Claudianum  apudGibbonem  repe- 
rias.  Illum  enim  quamvis  insectetur,  auctorem 
tamen  in  bello  contra  Gildonem  et  contra  Gothos 
sequitur,  vestigiis  etiam  illius  insistens,  seu  Rufini 
Eutropiique  flagitia  narrat ,  seu  Stiliconem  laudi- 
bus  cumulat,  quem  alterum  Theodosium  ,  altis- 
simique  ingenii  virnm  ,  et  fere  antiquis  heroibus 
parem  exstitisse  affirmat.  «  Illi  enim  contigisse 
scribit,  vergentibus  jam  ad  finem  ingenuis  artibus, 
divinum  illud  virtutis  proemium,  Achilli  datum, 
et  ab  Alexandro  frustra  optatum,  poetam  scilicet 
factis  heroum  celebrandis  non  imparem  (2).  » 

Non  imrnerito  certe  dicatur  nos  a  Gibbone 
ipso  primum  hujus  opusculi  scribendi  consilium 
sumpsisse. 


(1)  Edit.  Buchon.  Paris,  1837,  p.  697.a 

(2)  Ibid.,  p.  694. 

VI 

Quomodo  utenfluni  Clandiano. 


Non  tamen  nisi  quaedam  eavendo,  Claudianum 
adhibebo.  Qiuim  enim  poeta  sit,  ideo  non  constan- 
ter  vero  inserviit.  Praeterea  poesis,  nullo  tempore, 
nulla  in  re,  historia?  vicem  agere  potest;  imo  vero, 
incipit  poesis  ubi  historia  desinit.  Magno  aliquo 
eventu,  atque  etiam  aliquando  magna  aetate ,  ca- 
nendi  occasio  poetae  praebetur;  ille  permultas  res 
colligit,non  ut  eas,  quales  fuerunt,  omnino  narret, 
sed  exornando  et  augendo,  et  in  melius  mutaudo, 
eas  quodam  modo  creet ;  ad  id  spectat ,  ut  nos 
capiat  et  delectet,  potius  quam  doceat.  Qui  autem 
inter  poetas  rerum  fidem  diligentissime  servavit, 
Lucanus,ille  vix  epicis  poetis  adscribendus  est. 

Claudianus  autem  non  poeta  tantummodo.  sed 
etiam  gratiosus  apud  principem .  Adeo  non  ca- 
nendi  materiam  ultro  eligit,  ut  ea  contra  ab  aliis 
ipsi  proponatur.  Principe  vel  patrono  auctore  ver- 
sus  facit;  et  quicumque  sit  vel  dies,  vel  locus,  ubi 
jussus  est,  jussa  nihil  moratur.  Utrum  autein  rea 
magua  sit  an  parva,  laudean  reprehensione  digua, 
parum  refert,  Non  negamus  istam  poesim  pnrum 

firmo  niti  fundamento,  similem  sane  cuidam  sedi- 
ficio  surgenti  magnas  inter  tabulationes,  splen- 
didissimis  ornamentis  opertas,  quibus  aedes  ipsae 
sustinentur  simulque  decorantur.  Cunctis  autem 
poetis  non  eadem  contingunt  quae  Claudiano,  ut 
magnas  pugnas  habeant  narrandas  magnosque  vi- 
ros  laudibus  praedicandos.  Noster  certe  materiam 
gravissimam  dignamque  carmine  tractandam  sus- 
eipiebat. 

Unum  autem  difficillimutn  Claudiano  occnrre- 
bat,  quod  essent  duo  doinini,  Stilico  et  hnperator. 
Non  enim  ita  prior  laudandus  erat,  ut  laus  poste- 
riori  negaretur;  nec  Stiliconem  quidem  laudare 
arduum  erat;  Honorii  autem  praedicatione  nihil 
difncilius.  Necesse  enim  erat  ut  supra  tutorem,  mi- 
nistrum  et  ducemcollocaretur  imperator,  qui  qui- 
dein  nihil  agebat,  dum  cuncta  ageret  tutor,  mi- 
nister,  clux  ,  Stilico.  Honorius,  etiam  tunc  puer, 
nihil  aliud  nisi  imperatorium  nomen  habebat,  sed 
tantum  erat  iliud  nomen,  nt  illi  tribuendi  essent 
maximi  honores.  Ex  istis  tanquam  angustiis  sem- 
per  felixClaudianus  evasit ;  imperator  autem,  lau- 
dibus  oblatis  contentus  ,  nihil  invidit  duci ,  cui 
ipsi  Claudianus  satisfecerat,  ita  ut  poetae  per  exi- 
miam  artem  integer  usque  favor  manserit ,  veritas 
sola  ssepius  laboraverit. 

Non  omittendum  quoque  Claudiani  carmina 
ideo  fuisse  composita,  ut  palam  recitarentur.  Qua? 
quidem  recitationes   in    primo  ac  secundo   post 

Christum  seculo  splendidissimae,  Claudiani  etiam 
aetate  celeberrimae  erant.  Hic  aderant  auditores 
lecti,  quibus  satisfacere  eo  difficilius  erat,  quo, 
jampridem  republica  exclusi,  litteris  studiosius  in- 
dulgebant.  Non  jam  in  curiam  conveniebant  sena- 
tores,  quos  nunquam  consulebant  magistratus, 
solitique  in  villis  vivere,  Romam  non  se  confere- 
bant,  nisi  carmina  audituri.  Imo  ipse  imperator 
uni  recitationi  interfuit :  quam  vero  fastidiosae  ju- 
venis  Honorii  aures  fuisse  videntur  ! 

Cui  igitur  conferemus  Claudianum,  nisi  Proteo, 
a  quo,  nisi  catenis  vincto,  verum  extorquere  non 
possis  ? 

Hoc  etiam  addendum,  quod  pro  Claudiano  est : 
saepius  obliviscimur  quotempore  scripserit.  Musas 
graecas,  ut  ipse  dicit,  musis  latinis  commutavit 
post  Theodosii  triumphos  et  imperii  instauratio- 
nem,  id  est,  anno  3o,5.  Post  annum  autem  4°3 
nihil  cecinit;  quem  quidem  ante  annum  Alaricus 
jam  in  Italiarn  impetum  fecerat,  sed  victus  fuerat, 
et  post  triumphantis  currum  capti  incesserant  bar- 
bari.  Septem  vero  anni  elabentur,  antequam  capiat 
Romam  Alaricus  (4*o).  Yictricem  igitur  urbem 
ante  oculos  habet  Claudianus.  Nos  autem  ab  illa 
aetate  tam  distantes,  tempora  miscemus,  et  illis 
praeconiis  victricibusque  carminibus,  quum  urbs 
mox  peritura  sit,  faeile  fidem  denegamus. 

Utrum  autem  Claudianus  culpandus  sit,  an  nos- 
metipsi,  qiuvrendum. 


PARS  SECUNDA, 


ROMA, 


Urbs  Roma. 

Manifestum  quidem  est  Claudianum  historia 
justa  et  plena  ultimos  quarti  seculi  et  primos 
quinti  seculi  annos  non  attigisse;  sed  pluribus 
in  locis  res  Romae  (quam  semper,  etsi  ad  Constan- 
tinopolim  ejusque  ministros  duo  ipsius  carmina 
spectent,  fere  unam  intuetur),  atque  etiam  occi- 
dentalis  imperii  apertius  narravit. 

Ut  ab  urbe  Roma  ordiamur,  eam  talem  effingit 
Claudianus,  qr.alem  nullus  alius  descripsit.  Ete- 
nim    frustra  quemlibet   hujus   aetatis    scriptorem 

interroges  quae  tuin   fuerit  urbs,  imperii  caput. 

Quum  illa  jamprideni  a  barbaris  oppressafuerit, 
etiamque  nunc  tanto  ejus  casu  moveamur,  nos 
forsan  non  judicemus  eam  vera  sub  imagine  ex- 
pressam  fuisse  a  poeta,  maximam  quidem  et  pul- 
cherrimam  ,  et  divitiarum  ,  artium  litterarumque 
splendoredecoratam;  forsan  credamus  superfuisse 
tantummodo  in  ea  aliquas  priscae  magnitudinis 
reliquias,  nec  quidquam,  nisi  prostratas  statuas, 
eversas  domos  dirutaque  templa  occurrisse. 

Quapropter  nos  imparatos  offendit  Glaudiani 
summa  admiratio,  et  omnia  proedicanti  non  satis 
confidimus,  quippe  qui  nullo  genere  laudis  absti- 
neat.  Ergo  ab  ejus  descriptionibus  cavemus,  et 
quosdam  alios  scriptores  quaerinuis,  quorum  auxi- 
lio  fisi,  quid  in  poeta  verum,  quid  falsum  sit  pos- 
simus  explorare.  Sed  nullus  eorum  urbem  Romam 
attigit,  nec  ipse  Zosimus,quamvis  ille,  ut  diximus, 
cum  tenore  quodam  senescentis  imperii  Romani 
res  narraverit. 

Quantum  autem  Romam  dilexerit  Claudianus, 
facillime  intelligitur.  Primos  in  Roma?  honorem 
versus  composuit ;  eainque ,  quum  Probini  et 
Olybrii  consulatum  celebrat,  more  antiqmr  Dea? 
repracsentat.  Hflec  est  Minerva,  armis  induta,  ad 
ccelum  assurgens,  et  domitas  terras  superennnens. 

Miscetur  decori  virtus,  pulcherque  severo 
Armatur  terrore  pudor,  gatcseque  mintci 
Flava  cruentarum  praetenditur  ninbra  jubarum, 


Et  formidato  clypeus  Titana  lacessit 
Lumine,  quem  tota  variaratMulciber  arte(l). 

Roma  illa,  quani  poeta  cum   Minerva  conferl, 
etiam  tum  est  urbs  Romulea  ; 

Septemque  una  sibi  muro  circumdcdit  arces, 

u t  ait  Virgilius  ;  nec  aliter   conspexit   barbaros  , 
quam  captos  et  vinctos. 

....  Salutato  Tibride  lymphis 
Excipiunt  arcus,  operosaque  semita  vastis 
Molibus,  etquidquid  tantse  preemittitur  urbi  (%). 

Si  autem  ejus  mcenia  intraveris,   obversabitur 
oculis  tuis  majus  aliquod  spectaculum  : 

Attollens  apicem  subjectis  regia  rostris, 
Tot  circum  delubra  videt,  tantisque  Deorum 
Cingitur  excubiis!  juvat  infra  tecta  Tonantis 
Cernere  Tarpeia  pendentes  rupe  gigantas, 
Cselatasque  fores,  mediisque  volantia  signa 
Nubibus,  etdensum  stipantibus  sethera  templis, 
yEraque  vestitis  numerosa  puppe  columnis 
Consita,  subnixasque  jugis  immanibus  cedes, 
Naturam  cumulante  manu;  spoliisque  micantes 
Innumeros  arcus :  acies  stupet  igne  metalli , 
Et  circumfuso  trepidans  obtunditur  auro  (3). 

Quae  vero  magnificis  illis  carminibus  adhibenda 
fidesPQuid  judicandum  de  illa  Roma,  quam  tan- 

(1)  In  Probiniet  Olybrii  consulatum,  v,  90. 

(2)  De  sexlo  consulatu  Honorii  Augusti,  v.  520. 

(3)  De  sexto  consulatu  Honorii  Augusti,  v.  42. 

tam  et  tam  splendidain  Claudianus  depingit  ?  Ipse 
autern  iis  quse  contradici  possint  ultro  occurrit, 
multaque  in  ejus  carminibus  invenias,  in  quibus 
non  laetiorem  nec  potentiorem  Romam  expressit. 
Namque  de  novis  moenibus  qua?,  imminentibus 
Getis,  nuper  exstructa  fuerunt,  et  quibus  Rom.T 
species  pulchrior  est^  dicit : 

Profecitque  opifex  decori  timor....  (1). 

Claudianus ,  qui  nuper  Minervae  Romam  com- 
parabat,  nunc  nova  utitur  figura,  a  priore  multum 
diversa  : 

Exitii  jam  Roma  timens,  et  fessa  negatis 
Frugibus,  ad  rapidi  limen  tendebat  Olympi , 
Non  solito  vultu ,  non  qualis  jura  Britannis 
Dividit,  aut  trepidos  submittit  fascibus  Indos  : 
Vox  tenuis,  tardique  gradus,  oculique  latentes 
Interius  :  sedere  genae,  jejuna  lacertos 
Exedit  macies;  humeris  vix  sustinet  eegris 
Squalentem  clypeum ;  laxata  casside  prodit 
Canitiem,  plenamque  trahit  rubiginis  hastam  (2). 

Dum  in  se  redit.  Claudianus  suaque  vestigia 
recolligit,  illos  sanc  multum  juvat,  quibus  car- 
mina  ejus  maxime  suspecta  sunt.  Sed  in  boc  ipso 
regressu  non  est  modus,  non  sunt  certi  fines. 
Versus  enim  fecit  poety,  populi  cibo  frumentoque 


(1)  De  sexto  consulatu  Bonorii  Augusti,  v.  53! 

(2)  De  Bello  Gtidpnioo,  v.  17. 

egentis  miseriis  motus;  imo  mala  forsan  in  majns 
auxit,  ut  Stiliconi  annonam  reddenti  Jaudes  am- 
pliores  tribueret. 

Ut  autem  vera  dicamns,  urbis  splendorem  in  ma- 
jus  non  extulitpoeta.  Non  eadem  est  tunc  saneRoma 
quae  fuerat  principe  Augusto  ;  sed  quanquam  a  se 
ipsa  multum  distat ;  quanquam  ab  imperatoribus, 
qui  abhinc  centum  annis  ad  Bosphorum  rerum 
sedem  posuerunt,  deserta  fuit,  nec  jam  est  praeci- 
puum  orbis  caput;  quanquam  illi  propriis  opibus 
Constantinopolim  exornant,  et  Romam  spoliant 
eximiis  Graecorum  operibus,  signis  excellentissi- 
mis,  inter  quae  occurrunt  Gorinthini  equi  a  Mum- 
mio,  stolido  illo  artis  et  materiae  judice,  allati, 
magna  tamen  et  pulchra  etiam  tunc  est  Roma ; 
nec  respuendae  sunt  poetae  laudes,  quae  firmis  ni- 
tuntur  testimoniis. 

Cardinalis  enim  Angelus  Maius  Romae  descrip- 
tionem  quamdam  invenit  anno  54o  scriptam. 
Auctor,  nomine  Zaccharia,  his  verbis  incipit : 
«  Haec  est  brevis  historia  rerum  urbis  Romae  decore 
«  insignium.  Delicise  et  commoditates  mirandse 
«  sunt,  quales  tanlae  urbi  decent.  Imprimis  si  in- 
«  spiciamus  ornamentorum  splendorern,  nec  dico 
«  domuum  interiora  ornamenta,  ut  atriorum  co- 
«  lumnas  altas  et  eleganles,  numerantur  384  ^x 
«  largae  et  spatiosoe ;  duo  Capitolia  ;  80  statuae  deo- 
«  rum  magnae  et  auratae  et  66  statuae  eburneae ; 
«  4^^o3domus;  17,097  palatia;  i3,o52  fontes ; 

«  3,^85  imperatorum  statua?  aereae  aliorumque  du- 
cc  cum  ;  22  equi  magni  et  aerei ;  cluo  colossi;  dua? 
«  columna?  in  spiram  convoluta?  (quae  sunt  Trajana 
cc  et  Antonina);  3i  theatra  et  11  atnphitheatra 
«   (non  tot  e  veterum   testimonio  cognoscimus)  ; 

«   9,026  balnea;  274  pistores;  etc et  2,091  car- 

cc  ceres  (1).   » 

Descriptio  illa  orbis  capite  non  indigna  est  ;  ac 
primo  quidem  aspectu  credamus  lllam  ad  aetatem 
Augusti  spectare.  Attamen  Zaccharia  centum  et 
triginta  annis  postClaudianum  scripsit ;  et  per  iilos 
centuin  et  triginta  annos  Italiam  et  Romam  vexa- 
verunt  Gothi  et  Vandali ;  venit  ipse  Attila,  etante 
muros  stetit.  Herulus  Odoacer  ultimum  imperato- 
renij  puerum  maximorum  nominum  onere  gra- 
vatum ,  Romulum  Augustulum  regno  delrusit. 
Odoacrum  detrusit  Theodoricus,  et  Ostrogothos 
in  Capitolium  immisit. 

Non  immerito  igitur  Romam  a  barbaris  nondiun 
vastatam,  Romam  integram  et  intemeratam,  laudat 
et  admiratur  Claudianus. 

Aliud  autem  magnitudinis  superstitis  testimo- 
nium  afiert  Claudianus.  Nempe  circi  ludos  ludo- 
rumque  splendorem  sirpius  celebrat,  quam  ut  car- 
minibusfidesnonaclhibeatui  .Fatemurquidem  illos 


(1)  Zacchariaj  opus  ipsumnon  habuimus,  sed  lantummodo  gal- 
licam  translationom;  versfo  fgilur  latina  est  nostra.  Servavimus 

ijallicas  aritlunohcas  noliis.  nt  clari  re9  sunus. 

circenses  ludos,in  quibus,  seu  gladiatorum  armis, 
sen  ferarum  dentibus,  bumanus  cruor  tam  large 
profluit,  portentosam  magnitudinem  testari ;  nec 
exsecrandae  sane  illi  magnitudini  nos  invidemus; 
eam  tainen  negare  non  licet.  Si  quis  eniin  arenam 
intravisset,  et  gradus  tot  millibus  spectatorum  re- 
fertos  contemplatus  fuisset,  audivissetque  clamores 
populi  gaudentis  vel  irascentis,  dum  leofremeret, 
vel  Thrax  moreretur,  iile  degenerem  gentem  sane, 
sed  maxitnam  urbem  agnovisset  et  opulentissi- 
mam. 

Ubi  autem  magnorum  illorum  certaminum  finis 
adfuerat,  mox  videre  erat,  superfusis  areuae  undis, 
rapidas  naves  in  subito  mari  confligere,  et  immis- 
sos  fluctus  sub  remigibus  spumare. 

Deinde  e  circo  in  theatrum  ibatur  : 


Nec  molles  egeant  nota  dulcedine  ludi ; 
Qui  lsetis  risum  salibus  movisse  facelus , 
Qui  nutu  manibusque  loquax  ;  cui  tibia  flatu  , 
Cui  plectro  pulsanda  chelys,  qui  pulpita  socco 
Personat,  aut  alte  graditur  majore  cothurno. 


Vel  qui  more  avium  sese  jaculantur  in  auras, 
Corporaque  sedificant  celeri  crescentia  nexu  ; 
Quorum  compositam  puer  amentaius  in  aicem 
Emicet,  et,  vinctus  plantse  vel  cruribus  haerens. 
Pendula  librato  flgat  vestigia  saltu. 
Mobilc  ponderibus  descendat  pegma  reductis, 
Inquechori  speciem  spargentes  ardua  flammas 
Scena  rotat :  varios  ellingat  Mulciber  crbes 
Per  tabulas  impune  vagus,  pictaBque  citato 

Ludant  igne  trabes,  et  non  permissa  morari 
Fida  per  innocuas  errent  incendia  turres  (1). 

Sine  dubio  illi  festi  dies  a  populo  senescente 
aguntur;  sed  non  nisi  in  magna  et  opulenta  urbe, 
quae  divitiis  et  horninibtis  abundat,  quoetranquilla 
exitium  imminens  quidem  nondum  timet,  agi  po- 
tuerunt.  Per  vias  ad  circum  et  ad  tbeatrum  turba 
ruit  frequens  et  densa ;  intra  illos  muros  nuper 
magnis  impensis  restitutos,  in  magnificentissimis 
aedibus,  cuncta  splendida,  alente  intus  magno  spi- 
ritu,  apparent.  Haec  est  urbs ,  quse  tamdiu  orbem 
rexit,  etiam  tum  gentium  regina  et  dominatrix. 


n 

Imperiuuii 


Roma  et  imperium  diu  altera  ab  altero  fuerant 
distincta.  Roma  enim  in  memoriam  revocat  illud 
immensum  municipium,  cujus  cives  se  solos,  ex- 
clusis  omnibus  aliis,  Romanos  profitebantur. 
Quam  parcehominibus  extra  urbis  muros  natis  am- 
plissimum  illud  civitatis  jus  dabatur!  Quin  etiam 
Latinus  vir,  vel  Italicus,  vel  provincialis,  Ulojure 


(1)  In  Flavii  Mallii  Theodori  consulafum 


v.  311. 

concesso,  jam  non  civis  urbis  erat,  in  qua  natus. 
Magnse  illius  particeps  fiebat  civitatis,  et  augustae, 
et  immunis ,  in  qua  residebat  potentia  omnis  , 
quae  totum  pene  orbem  imperio  suo  regebat. 
Roma  se  a  mcenibus  suis  ad  terras  domandas  esse 
profectam  nunquam  oblita  est ;  victas  gentes  sem^ 
per  a  se  arcuit,  variis  formulis  tantummodo  dis- 
tinctas.  Quos  ad  se  vocavit  e  victis,  a  caeteris  et 
nomine  et  jure  segregavit.  Stat  Roma  ut  celsa  ar- 
bor ,  quge  robustos  ramos  Jate  protendit,  ita  ut 
truncus  ramique  inumbratam  terram  superemi- 
neant. 

Hoc  magnum  in  Caesaris  mentem  venerat,  hoc 
humanum  potius  quam  Romanum ,  ut  tandem 
misceretur  cum  imperio  Roma;  quod  quidem 
propositum  exsecutus  est  princeps,  insania  notus 
et  crudelitate,  Caligula;  eumque  ideo  laudavit  ver- 
sibus  Rutilius  Numatianus : 

Gentem  fecisti  diversis  gentibus  unam ; 
Urbem  fecisti,  quae  prius  orbis  erat. 

Ea  tamen  consociatio  tam  tarda  fuit,  ut  vix 
fuerit  notata  ;  jam  enim  eo  tempore  in  excidium 
prona  sunt  et  Roma  et  imperium. 

CcHeterum  si  Rornam  ab  imperio  non  diviserimus, 
certeproprium  Claudianiconsilium  tuebirnur.  Quo- 
ties  enim  poeta,  de  Roma  agens,  non  urbem  lan- 
tummodo,  id  est.  ut  ita  dicam,  lapides  et  muros, 
intuetur,  ante  oculos  ejus  stat  Roma  et  ipsum  im- 

perium  ;  nempe  sub  nomine  Rom.T  provinci;v , 
magistratus  comprehenduntur ,  denique,  quav 
cunque  supersunt  ex  ingenti  illa  rerum  ratione, 
qua  Romani  orbem  debellatum  quasi  complexi 
erant. 

Romana?  igitur  potentise  magnificam  imaginem 
effinxit  Claudianus.  Hoc  est  imperium  per  tot 
bella  partum;  hi  sunt  Romani,  «  qui  cuncta  diu 
rexere.  »  Cernere  est  multos  populos  leges  et 
pacem  implorantes,  Germanos  et  Caucos  abjectos, 
flavosque  Suevos.  His  reges  tribuuntur  ;  cumillis, 
obsidibus  indictis,  fcedera  sanciuntur;  alii  flagi- 
tant  ipsi  ut  in  legiones  admittantur  : 

Militet  ut  nostris  detonsa  Sicambria  signis  (1). 

Domito  Saxone  Tethys  est 

Mitior,  aut  fracto  secura  Britannia  Picto  (2). 

Fracti  sunt  Franci,  Rhenusque  submissus  impera- 
torem  Germanicum  salutavit.  Eodem  tempore  non 
pugnatur  in  Asia,  non  in  Africa ;  pacati  sunt  Eoi 
Libyciquepopuli; 

....  nullus  Boreae  melus,  omnis  el  Austri 
Orasilet;  cecidit Maurus ,  Germania  cossit , 
Et  Fanum  pax  alta  ligat  (3) ; 

«   solo  terrore  »  fines  proteguntur. 

(1)  In  Eutropium.  lib.  I,  v.  383. 

(2)  InEutropium,  lib.  I,  v.  393. 

(3)  De  Lau  fffcus  Sttlfconfe,  lib.  11,  v.  285. 

Multi  ante  Romanam  potentiam  inclaraerant 
populi,  qui  magna  ruina  ceciderunt : 

Sic  male  sublimes  fregit  Spartanus  Athenas  ; 
Atque  idem  Thebis  cecidit;  sic  Medus  ademit 
Assyrio,  Medoque  tulit  moderamina  Perses  : 
Subjecit  Macedo  Persen,  cessurus  et  ipse 
Romanis....  (I). 

Roma  sola  imperium  servavit  nunquam  peritura. 

Quoe  quidem  omnia  eo  majoris  momenti  sunt, 
quod  de  imperii  his  temporibus  statu  scriptores 
omnino  siient ;  illud  autem  paganorum  et  chris- 
tianorum  silentinm  multos  inter  recentiores  movit; 
iique  rogitaverunt  num  inter  poeticas  fallacias 
dignosci  possit  vera  imperii,  ea  setate,  amplitudo  , 
quae  autem  fides  adhibenda  sit  iis  qnae  a  poeta 
solum  afferuntur?  Legem  vero  invenimus,  anno 
399  promulgatam,  qua  certum  habemus  Germa- 
nos,  Suevos  et  Sicambros  Romam  venisse,  ut  pa- 
cem  et  agros  impetrarent ;  quas  Jex  cum  versibus 
poetae  congruit. 

Praeterea  non  obiiviscendum  qua  aetate  scripse- 
rit  Claudianus;  ideoque  ille  non  est  ab  ea  setate 
separandus.  Nempe  viditimperiurn  aTheodosioins- 
tauratum,  barbaros  victos  et  ad  imperii  fines  pro- 
pulsos.  Qui  quidem  non  trans  Danubium  rejecti, 
sed  ad  ipsam  fluvii  ripam  compulsi,  in  extrema 
Thracia  castra  sua  posuerunt ,  tam  vicini  Germa- 

(I)  De  Laudibus StilkoniSjMb.  III,  v.  4  62. 

niae,  ut  integrum  imperium  vitleri  potuerit.  Id  to- 
tum  manu  sua  continuit  Theodosius;  quo  re- 
gnante  credas  rediisse  primorum  imperatoyun 
setatem;  tantum  est  magni  viri  opus!  Illud  autem, 
exstincto  Theodosio,  regnantibus  filiis,  aliquam- 
diu  stetit.  Non  solus  Claudianus  Theodosium 
Theodosiique  res  laudavit ;  iisdem  enim  laudibus 
magnum  imperatorem  ecclesiastici  scriptores  pro- 
sequuntur.  Illi  profecto  ob  Ecclesiaeinstaurationem 
imperatorem  praedicant;  sed  nisi  imperium  fuisset 
instauratum ,  non  instaurari  potuisset  Ecclesia. 
Indefit,utchristiani  Theodosii  victorias,etuni  viro 
parentia  duo  imperia  certatiin  celebrent.  Et  ii  qni- 
dem  illas  victorias  Deo  tribuunt,  qua?  interpreta- 
tioa  Claudiani  mente  multum  abest;  sed  ex  testi- 
monio  poetse  pariter  et  Ecclesia?  Patrum  constat . 
restitutas  fuisse  infirmo  imperio  vires,  et,  quum 
princeps  pristinam  potentiam  sibi  vindicavisset , 
suam  rebus  Romanis  rediisse  magnitudinem. 

Dolendum  est  profecto  Zosimum  et  caeteros 
nihil  de  iis  qua?  refert  poeta  dixisse.  Bella  certe 
narrant  externa  et  palalii  motus,  quibus  Romana 
res  perturbata  fuit,  sed  imperium  ipsum  nec  des- 
cribunt,nec  effingunt,  seu  imprudentes  illud  omi- 
serint,  seu  tantae  rei  fuerint  impares.  Illud  autem 
contra  Claudianum  est,  cujus  fides,  ut  poela?  et 
laudatoris,  propter  istorum  silentium,  in  dubium 
vocatur. 

Ca^terum  pceta    ipse  ln   pingendo  multam  um- 

bram  luci  admiscuit  sciens;  ut  quem  non  fefelle- 
rint  pericula  imperio  imminentia. 

Theodosio  exstincto,  ait  Glaudianus,  jam  Illy< 
riciscampis  insidet  Alaricus;  jam  rebellis  Gildo  ad 
arma  Africam  vocat ; 

Nam  quae  jam  regio  restat,  si,  dedita  Mauris 
Regibus,  Illyricis  accesserit  Africa  damnis? 
JusLatium,  quod  tunc  Meroe,  Rubroquo  solebat 
Oceano  cingi ,  Tyrrhena  clauditur  unda  ; 
Et  cui  non  Nilus,  non  intulit  India  metas, 
Romani  jam  finis  erit  Trinacria  regni. 

Sic  a  nimiis  laudibus  cavet  Claudianus  (i). 

Si  quis,quale  eaaetatefuerit  imperium,vere  judi- 
care  velit,  oportet  se,  ut  ita  dicam,  imperii  ipsius 
quasi  civem,  setatisque  sequalem  faciat.  Numautem, 
ubi  Romanus  civis  exstiterit,  credet  Romam  exitio 
suo  proximam?  Ne  igitur  vitio  vertat  Claudiano 
quod  illud  exitium  nec  providerit  nec  fueritsuspi- 
catus.  Quumautem  immineat  Romani  imperii  exi- 
tium,  non  ideo,  tempore  Claudiani,  omnino  frac- 
tum  erat  imperium  ,  quod  nuper  refecerat  Theo- 
dosius.  Fatendum  est,  Honorio  mortuo  etiamque 
senescente ,  prcecipitem  in  ruinam  ferri  Romam; 
sed  quam  distant  a  novissimis  primi  imperantis 
Honorii  anni!  Quum  scribit  Claudianus,  stat  etiam 
tunc  integrum  Theodosii  opus;  si  igitur  carmina 
poetae  recte  intei  pretatus  fueris,  plura  in  eo  vera 
deprehendes,  nec  multa  deejusprrcconiis  detrahes. 

(4)  De  Bello  Gildonico,  v.  452. 

Quiimenim  robnstasimuletimbecillasitRoma,  ro- 
bore  tamen  nos  movet  potins  quam  imbecillitate ;  si 
quidem,  qnanqnam  Barbariin  Orientem  irruerint, 
Occidentisquead  fines  adstent,  et  srepiusRomanos 
exercitus  devicerint,  Occidentale  certe  imperium 
nondum  ictibns  patuit;  ne  unus  quidem  barbartis 
Italioe  solnm  attigit  ;  Franci  eliam  in  Gallia,  non 
aliter  quam  annuente  imperatore,  consederunt  ; 
illorumqne  virtuti  finium  defensio  fuit  commissa. 

Constans  e  Gallia  intacta,  Rbcetia  Italiaqne  in- 
tegra,  Hispania,  Africa,  Sicilia,  et  caeteris  maris 
Mediterranei  insulis ,  imperium  Occidentale  am- 
plum  sane  et  augustum  est,  nulla  adbuc  amissa 
provincia.  Quuin  Stilico,  Gildone  victo,  recepta- 
que  Africa,  Romamrediit,  par  fuit  Romam  gaudio 
simul  et  admiratione  perfundi.  Dnx  enim  ille, 
magnoTbeodosio,  domino  suo,  non  indignus,  ro- 
bustis  hnmeris  imperii  onus  snbierat,  et  per  enm 
nec  victoria?  Romae  defuerant,  nec  trinmpbi. 

Quanta  esset  Romne  magnitudo  barbari  ipsi  in- 
telligebant.  Ibant  enim,  ripas  Dannbii  Rbenique 
sequentes,idque  mirantes,  quod  ubique  imperinm 
Romanum  occurreret;  cnjus  quserebant  finem,  nec 
inveniebant.  Cimbri  Teutonesque,  prima barbaro- 
rum  agmina,  illa  admiratione,  conspecta  Romano- 
rnm  gloria,  obstnpuerant.  Post  bos  cunct.r  gentes 
non  sine  terrorequodam  illam  Romanam  domina- 
tionem,  cui  nulli  termini esse  videbantur,  spectavft- 
rnnt.  Fuerunl  etiam  intertllas  duces  qui,  Romam 

mirati,  nec  constituendo  novo  imperio  pares  se 
arbitrati,  Romam  tuendam  servandamque  susce- 
perunt ;  quas  partes  egit  Ataulplius,  Alarici  frater. 
Fuerunt  alii  (Theodoricum  dico)  qui  Romam  ce- 
perunt,  nihil  aliud  quaerentes  quam  ut  ejus  impe- 
rium  instaurarent.  Quod  consilium,  elapsis  mullis 
aetatibus,  a  barbarorum  mente  non  elapsum  est ; 
illud  enim  integrat  Carolus  magnus  et  absolvit  ; 
Francorumque  rex  imperatorio  diademate,  gra- 
vissimo  quidem ,  frontem  suam  cinxit,  cujus  sub 
pondere  defessi  filii  procubuerunt. 

Quomodo  igiiur  Claudianus  Romana  magnitu- 
dine  non  motus  fuisset,  quae  ipsos  barbaros  non 
fallebat  ?  Recensebantur  etiam  tum  in  imperio  duae 
praefecturae,  septem  dioceses,  septem  et  quinqua- 
ginta  provinciae ;  occidentaiia  maris  Mediterranei 
littora  complectebatur  Honorii  dominatio.  Fortes 
incolas  habebant  montes,  quos  mali  mores  non 
fregerant,  adeo  multos,  ut  legiones  integrae  ex  iis 
constarent.  Massilia,  commercio  maris  regina, 
quam  Roma  supra  Carthaginem  extulerat,  naves 
innumeras  in  suum  portum  admittebat. 

His  autem  dictis,  non  tamen  omnibus  Clau- 
diani  laudibus  adhibenda  fides,  nec  credendum 
haec   exclamanti : 

....  nec  enim  campus  solemnis  et  urna 
Luditur  in  morem  :  species  nec  dissona  caetu, 
Aut  peregrina  nitet  simulati  juris  imago. 
Indigenashabitus  nativa  palatia  sumunt, 

Et,  patriis  plebem  castris  sociante  Quirino, 
Mars  augusta  sui  renovat  suffragia  campi  (1). 

Augusti,siClaudianocredas,  temporaredierunt; 
electi  sunt  magistratus,  quos  inter  numerantur  im- 
perator  ipse  et  Stilico ;  non  per  vim  aut  fraudem 
occupantur  honores ;  coluntur  jam  optimi  majo- 
rum  mores;  munerasua  tenet  virtus,  quae  ei  detra- 
here  non  valet  invidia;  nec  jam  Romam  pudet 
consulum  suorum  ; 

Imperio  sua  forma  redit,  claustrisque  soluta? 
Tristibus  exsangues  audent  procedere  leges. 
Jamque  potestates  priscus  discriminat  ordo 
Justitiae,  quas  ante  pares  effecerat  una 
Nube  timor....  (2). 

Firmatur  senium  juris,  priscamque  resumunt 
Canitiem  leges,  emendanturque  vetustae 
Acceduntque  novse....  (3). 

et  memorat  Claudianus  Solonem  et  Lycurguni, 
non  merito  quidem.  Nam  certe  mutata  est  Roma, 
et  quanquam  laudibus  eam  extollat  poeta  ,  pa- 
triam  suam  non  sane  agnoverit  Pompeius.  Agno- 
verit  forsan  infimam  plebem  ,  quam  vidit,  post 
devictos  piratas,  gaudio  exsultantem,  quia,  libero 
jam  mari,  Ostiam  facile  appellebantur  naves  quae 
Romam  frumentum  advehebant. 


(1)  De  sexto  consulatu  Honorii  Auyusti ,  v.  -fi. 

(2)  De  Bello  (ictico,  v.  3G. 

(3)  Dequarto  cowulatu  Honurii  Awjusti,  \.  503, 

Quamvis  autem  multum  laboret  poeta,  ut  comi- 
tia,  senatum,  magistratus  legesque  laudet,  nemo 
non  intelligit  senatum,  comitia,  magistratus,  leges 
non  jam  esse.  Jampridem  Augustus  totam  ad  se 
magistratuum  legumque  vim,  ut  aitTacitus,  traxe- 
rat.  Timens  enim  ne  eadem  nece  periret  qua  Coesar, 
ille  primus  imperator  reipublicae  romanse  leges, 
speciequidem,integras  reliquerat.  Deductis  autem 
ab  Augusto  imperatoribus  idem  timor  fuit.  Igitur 
priscasleges,quanquam  novae  rerum  rationi  parum 
accommodatas,retinuit  imperium,easque  abjicere 
serius  tentavit.Sedjampridem  nnllius  momenti  est 
senatus ;  quocum  cecidernnt  comitia,  magistratus  et 
leges;  jamdudum  illaomnia,reipublica3superstitia, 
lethali  ictu  corruerunt ;  et  quam  inanes  supersint 
reliquiae ,  vel  ex  Claudiani  laudibus  manifestum 
est.  Ea  autem  res  imperium  omnino  infirmum  esse 
non  demonstrat.  Vim  enim  omnem  in  se  habet 
princeps  ;  qua  vi  Theodosius  barbaros  ingruentes 
domuit,  et  imperium  refecit.  Cur  autem  eam  non 
retinuisset  Honorius?  Non  retinuit  certe,  sed  a 
puero,  qui  nondum  experimentum  sui  fecerat,  ni- 
hil  non  poterat  exspectari. 

Constituto  unius  imperio,  non  jam  quidquam 
proderant  liberae  civitatis  leges;  imo  nocebant. 
Exstincta  libertate,  cur  non  inciperet  unius  im- 
perium  ?  Quia  scimus  hoc  non  constitutum  fuisse, 
putamus  non  pottiisse  constilui.  Sed  non  licet  ante 
diem  imperii  casum  praedicere. 

Si  verum  dicere  velimus,  totam  vim  Roma  non  - 
dum  amisit  ;  impendenl  malae  dies,  at  nondum 
adsunt.  Post  Honorium  nescio  qmd  robusti  et 
splendidi  identidem  etiam  tumapparet,  testeAetio, 
teste  Majoriano. 


III 


Bmpcrator. 


Id  in  Claudiani  scnptisest  imprimis  animadver- 
tendum,  maximam  menti  ejus  obversatam  fuisse 
imperatoris  efhgiem.  Quum  Honorium  laudat 
praedicatque  Theodosium,  fateor  eum  nimia  poe- 
tici  panegyrici  amplificatione  abreptum  a  vero 
discedere.  Sed  non  in  illis  tantum  Claudiani  lau- 
dibus  deprehendi  potest  imperatoris  magnitudo  ; 
ea  ubique  occurrit ;  cuncta  poeta?  opera  supere- 
minet. 

Repetamus  enim,  ut  antea  jam  diximus.  tempora 
quibus  ille  scribebat.  Imperium,  quamvis  a  barba- 
rispressum,  illis  a?quo  Marte  obltictabatur;  impc- 
ratoros  nondmn  et  pngnareel  vincerc  dedidicerant. 
Nec  multi  sane  anni  lapsi  erant,  ex  quo  \  alentinia- 

nus,  regiones  transrhenanas  invadens,  Alemannos 
adSalzbachum  prostraverat;  ex  quo  Valentis,  prope 
Andrinopolim  a  Gothis  occisi,  necem  ultus  fuerat 
Theodosius. 

Curantibus  Constantino  et  Theodosio ,  impera- 
toria  potestas  certa  stabilisque  evaserat ;  ea  autem 
induti  principes  a  sicariis  non  fuerant  lacessiti;  nec 
redierant  militaris  anarchice  motus,  nec  triginta 
tyrannorum  cruenfati  tumultus. 

Imperatoria  potestas  proprio  robore  per  se  vi- 
gebat,  tanquam  sui  juris  et  mancipii,  supra  impe- 
ratorem,  qui  eam  administrabat  :  id  ex  omnibus 
Claudiani  scriptis  patet ;  et  in  eo  poetaefides  facile 
demonstrari  potest.  Convertamus  enim  oculos  in 
teiipdt^'^f^^°oc6as^l  seqirentia.  imperatoria 
poiestas"  posf  isnperatoies"  vivit;  eam  enim  ,  ut 
victas' "^enies  sibi  concilien-V  baVbarorum  duces 
occupant;  ea  superDit*  '  Clovis  patricius  ,  ejus» 
quefilii;  ei  a&pvscendae  maxime  studet  Carolus 
magnus. 

Honorius,  si  regnum  ejus,  quam  late  patet, 
complectamur,  parvi  sane  pretii  fuit  imperator, 
quem  laudat  tamen  Paulus  Orosius  (i);  dum  no- 
tam  ignominiae  inurit  Procopius  (2),  dicens  eum 
non  esse  malum,  sed  pigrum,,  ignavum,  roboris 
animi  et  magnitudinis  expertem,  et  dignum  qui 


(1)  Lib.VII,  c.  37. 

(2)  B.V.  lib.  I,  c.  % 

exstinctum  imperium  videat.  Sed  meminerunus 
Claudianum,  Honorio  undecim  annos  nato,  car- 
mina  incepisse.  Mediis  in  laudibns  facillime  agnos- 
cimuspoetamad  Stiliconispupillum  spectare.  Non- 
dum  quidquam  egit  Honorius,  et  maximam  tan- 
tum  ipsius  spem  fecit.  Quapropter,  ad  ipsa  Honorii 
incunabula  canens  laetissima  tantum  futuri  auguria 
memorat  Claudianus,  et  voces  volatusque  avium, 
e.t  vatum  discursus  :  cum  Ascanio  eum  comparat ; 
alunt  eumdeae,  amat  Diana  ipsa  ;  ejus  auspiciis 
victoriavelox  efficilur;  fatissuisjam  puguatHono- 
rius  ( i ) .  Dicit  poeta  quam  docte  puer  equitet  et  arma 
exerceat;  celebrat  magnificas  vestes,  eo  gratiores 
quo  decentius  geruntur,  ejus  laudat  virtutem , 
quia  vehemer.tercupit  eumsoliodignum  cl  pop-ilis 
gratum  esse.  Iili  tribinV&mrteskigenii  facultates 
et  omnia  animi  -bona, ;  e*cla;matque;:  Tu  Alejiander 
eris ;  alterum  enim  Alexandruhi  Roma  reposce- 
bat.  Honorium  fingit  aestu  praiucruun  abreptum, 
simul  et  jura  regentem  etdicentem,  ita  ut  viam  ei 
monstret,  et  quid  ab  illo  exspectetur  indicet.  Illa 
autemtestantur  non  pauci Claudiani  versus;  nempe 
Theodosium  inducitHonorium  optima  monentem  : 

Si  tibi  Parthorum  solium  fortuna  dedisset, 
Care  puer,  terrisque  procul  venerandus  Eois 
Barbarus  Arsacio  consurgeretore  tiaras; 
Sufficeret  sublime  genus,  luMujne  fluentcm 
Deside  nobilitas  posset  te  sola  (iieri. 

i    /'t'  tertio  consulatu  Honorii  Augusti,  v.  88. 

Altera  Romanse  longe  rectoribus  aulae 
Conditio  :  virtute  decet,  non  sanguine  niti(1). 

Si  metuis,  si  prava  cupis,  si  duceris  ira, 
Servitii  patiere  jugum;  tolerabis  iniquas 
Interius  leges.  Tunc  omnia  jure  tenebis, 
Quum  poteris  rex  esse  tui :  proclivior  usus 
In  pejora  datur,  suadetque  licencia  luxum, 
Illecebrisque  effrena  favet.  Tum  vivere  caste 
Asperius,  quum  prompta  Venus;  tum  durius  irse 
Consulitur,  quum  poena  patet:  sed  comprime  motus; 
Nec  tibi  quid  liceat,  sed  quid  fecisse  decebit , 
Occurrat,  mentemque  domat  respectus  honesti  (2). 

Si  eximiis  illis  praeceptis  paruisset  Honorius,  im- 
perium  forsan  servavisset. 

In  alio  loco  illud  imperatori  objicit,  quod  Ro- 
mam  ,  primam  veramque  imperii  sedem,  deserue- 
rit,  aitque  eum  a  populo  et  senatu  vocari;  respon- 
det  autem  imperator  :  Exspectandum  esse.  Tum 
surgit  Roma,  deseque  similis  principem  adit,  qui 
ipsam  aspernatnr  : 

quonam  usque  tenebit 

Praelatus  mea  vota  Ligus,  vetitumque  propinqua 
Luce  frui,  spatiis  discernet  gaudia  parvis  , 
Torquebit  Rubicon  vicino  nomine  Tibrim  ?  .  .    . 
Quem  precor  ad  finem  laribus  sejuncta  potestas 
Exsulat,  imperiumque  suis  a  sedibus  errat? 
Cur  mea  quee  cunctis  tribuere  palatia  nomen 
Neglecto  squalent  senio?  .  .  .  (3). 

(1)  De  quarlo  consulatu  Honorii  Augusti,  v.  214. 

(2)  De  quarto  consulatu  Honorii  Augusti,  v.  259. 

(3)  De  scxto  consulatu  Honorii  Augusti,  v.  362  et  407. 

Oplima  quidem  verba,  sed  tardius  dicla.  Cons- 
tantinus  enim  Romam  deserens,  eam  ad  inelucta- 
bilem  ruinam  danmaverat. 

Alarico  ex  Italia  pulso,  Honorius  Romam  triiun- 
phi  causa  venit;  quantaestomnimn  laetitia!  quanta 
admiratio!  Quum  autem  Claudianus  ad  imperato- 
ris  meinoriam  revocat  populi  gaudium  et  plausus, 
vult  sane  illi  suadere  ut  in  Cnesarum  palatia  redeat. 

Claudiano  igitur  suadendi  ars  non  deest,  qui 
semper  Honorio  exemplum  non  respuendum  pro- 
ponit,  nempe  patrem  ipsius,  magnum  Theodo- 
sium. 

Theodosius  enim,  nec  per  fortuitam  nascendi 
conditionem,  nec  per  ambitionem,  imperio  potitus 
est; 

Digna  legi  virtus ;  ultro  se  purpura  supplex 
Obtulit,  ct  solus  meruit  regnare  rogatus  (I). 
.     .     .     .    Ea  aurea  nascitur  a?tas ; 
Enproles  antiqua  redit.  Concordia,  virtus, 
Cumque  fide  pietas  alta  cervice  vagantur  ; 
.     .     .    Ipsa.     .     .     liquidas  delapsaper  auras 
Justitia.     .     .     .    (2). 

Theodosio  imperante,  pax  alma  nec  barbarorum 
vastationibus,  nec  ducum  rebellium  impia  audacia 
turbata  est.  Theodosius  «  triumphato  ab  [stro  si- 
gna  flexit  »  ad  Ilaliam,  ut  Maximum  Gratiani,  /|88, 


(1)  De  (juarto  consulatu  Honorii    iugu$HtY.  i7. 

(2)  In  Hu/inum  ,  lib.  I,  V.  •">«>. 

Arbogastum    et    Eugenium  Valentiniani   secundi 
interfectores  castigaret,  494- 

Quse  lantorum  beneficiorum  erit  merces?  Theo- 
dosius  inter  Deos  admittitur ; 

Machina  laxatur  coeli,  rutilaeque  patescunt 
Sponte  fores.  Arctoa  parat  convexa  Bootes  : 
Australes  reserat  portas  succinctusOrion  (I). 

Non  hanc  quidem  mercedem  Theodosio  tri- 
buunt  ecclesiastici  auciores;  nec  tamen  eum  mi- 
noribus  laudibus  praedicant.  Quis  enim ,  servato 
tamen  modo,Theodosium  non  laudet?  Quis  possit 
cognomine  magni  non  appellare  victorem  Gotho- 
rum,  Maximi  et  Arbogasti,  imperii  instauratorem, 
novissimumque  Orientis  Occidentisque  rectorem? 

Dolendum  est  quod  Honorius  egregium  hoc 
exemplum  non  secutus  sit.  Immensae  enim  poten- 
tise,  quae  tanto  usui  fuerat  Theodosio  et  Stiliconi , 
nullus  apud  eum  usus ,  quum  firmo  etiam  tum 
imperio  infirmus  princeps  praesideret. 

(1)  De  tertio  consulatu  Honorii  Augusti,  v.  4  69. 

IV 


stiiico. 


Si  unquam  alias  ,  erga  Stiliconem  praecipue  in 
largiendis  laudibus  effusus  fuit  Claudianus.  Eum 
gratissimi  animi  sensibus  merito  prosequebatur ; 
ad  Stiliconem  enim  poetae  opes,  honores ,  gloria 
forsan  ipsareferenda  sunt.  Pereum  enim,  repudiata 
Graeca  lingua,  Latina  lingua  usus  est.  Quum  igitur 
eum  carminibus  suis  celebrat,  non  adulationi  tri- 
buendae  sunt  ejus  laudes ;  vel  dum  verbis  nimiis 
utitur,  sinceris  grati  animi  motibus  impellitur. 

Nectamen  negandum  Claudianum  in  admirando 
Stilicone  forsan  modum  excessisse.  Etenim  si  poe- 
tam  cum  historicis  qui  serius  de  Stilicone  disse- 
ruerunt  comparemus,  illud  statim  videtur  conclu- 
dendum. 

ln  iis  quae  de  urbe  Roma ,  de  imperio  et  de  im- 
peratore  disseruimus ,  nullus ,  nisi  Claudianus, 
historiae  materiam  nobis  praebuit.  Nunc  autem  di- 
versi  adsunt  scriptores,  quorum  testimonio  Clau- 
diani  verba  vel  refellentur,  vel  confirmabuntur. 

Socrate  et  Sozomene  judicibus,  Stilico  rem  suam 
tantummodo  curai,  ad  id  semperparatus  et  inten- 

tus,  ut  imperium  et  imperatorem  sua  ambitione 
in  periculum  vocet.  Orientem  igitur  et  Occidentem 
inter  se  committit ,  et  omnia  ad  se  referens  eo 
spectat,  ut  Romani ,  ad  ipsius  arma  confugere 
coacti  ,  imperatorem  suum  honoribus  et  gloria 
extollant. 

Paulus  Orosius  in  lacessendo  Stilicone  etiam 
audacior  est.  Affirmat  enim  Stiliconem  id  sibi  pro- 
posuisse  u t  e  solio  Honorium  deturbaret ,  impe- 
riumque  affectasse ,  non  ipse  potiturus ,  sed  no- 
mine  Eucherii ,  filii  sui,  regnaturus.  Quapropter 
bella  consulto  serit  et  movet,  nec  quidquam  metuit 
nisi  pacem  :  «  Alaricum  cunctamque  Gothorum 
«  gentem  ,  pro  pace  optima  et  quibuscumque  se- 
«  dibus  suppliciter  et  simpliciter  orantem,  oc- 
«  culto  fcedere  fovens ,  publice  autem  et  belli  et 
«  pacis  copia  negata  ad  terendam  terrendamque 
«   rempublicam  reservavit  (i).  » 

Zosimus  in  Stiliconem  minus  ssevit ;  hoc  loco 
Eunapii  verba,  qui  Vandalum  contumeliis  lacera- 
verat  non  retulit.  A  Rufino  et  Eutropio  (fatemur 
enim),  Stiliconem  Zosimus  non  dividit,  eumque 
monstrat  illis  non  dissimilem  ,  alienarum  rerum 
avidum,  opibus  inhiantem,  crudelem,  neccuilibet 
ipsius  iter  moranti  parcentem,  in  inimicos  atroci- 
ter  sa?vientem,  eosque  occultis  artibus  atqueetiam 
ministrorum  suorum  sica  persequentem.  Impera- 

(1)  G.  28,  p.  571.  Lugduni  Batavorum,  1738. 

tori  quidem  inservit,  sed  propria?  utililatis  cansa  , 
vir  fallax  et  yirtutis  doctus  simulator.  Cum  Alarico 
clandestinum  commercium  habet;  quo  in  Orientem 
immisso,  lilyricas  provincias  sperat  se  recuperatu- 
rum  ,  ita  ut ,  Romanis  pariter  et  barbaris  consu- 
lens,  ad  hos  sibi ,  si  destituerit  ipsum  imperatoris 
favor,  perfugium  ,  et  quasi  portum  paret.  Nullam 
ei  aliam  virtutem  tribuit  quam  consilium  Zosimus, 
nec  tamen  eum  proditionis  accusat;  imo  vero 
ejus  promerita  confitetur,  atque  etiam  dicit  eum 
Italiam  liberavisse.  «  Ob  hanc  victoriam  Stilico 
«  non  abs  re  magnos  animos  gerens,  cum  exercitu 
«  ab  omnibus  prope  modum  coronatus  redibat, 
«  quum  praeter  omnem  spem  formidatis  periculis 
«  Italiam  liberasset.  » 

Ipsi  autem  Ecclesia?  Patres  Stiliconi  non  omnino 
adversi  sunt ;  ejus  leges  probat  divus  Augustinus  ; 
eumque  seinibarbarum  vocat  divus  Hieronymus. 

Quum  Zosimus  aliquas  Jaudes  tribuat  Stiliconi, 
ille  proximusClaudiano  ,  quanquam  sane  multum 
ab  eo  distet.  Certum  est  laborare  Claudianum  ut 
Stiliconis  gesla  amplificet ;  illud  autem  uno  argu- 
mento  satis  confirmabitur,  nempe  ejus  carmiua 
cum  libro  Zosimi,  in  quo  iste  Cr.vciam  a  Cothis 
vastatam  narravit ,  conferendo.  Si  Zosimo  credas, 
serius  Stilico  opem  tulit  Crrccia*,  eamque  penitus 
vastatam  reperit.  In  Peloponcso  tandem  Alaricum 
assecutus  ,  eum  in  monte  Pholoe  inclusit ;  sed  ubi 
certmn  habuit  Alaricum  lcneri,  castra  relinquens  , 

nimiis  voluptatibus  secledit;  interea,  elusacircum- 
sedentium  cura,,  ex  monte  erupit  Alaricus.  Quid- 
quid  hic  Stiliconi  turpe  erat ,  multa  arte  a  suo 
patrono  Claudianus  removet  ;  non  enim  recessit 
Alaricus,  sed  aufugit ,  eum  autem  persecutus  jam 
tenebat  Stilico  ;  sed  Constantinopoli  venere  jussa, 
quaa  eum  arma  projicere  coegerunt.  Nempe  Arca- 
dius  Alaricum  ,  militiae  magistrum  constitutum  , 
Illyriae  praeposuit  (1). 

Numina  Romanis  necdum  satiata  ruinis, 
Si  juvat  imperium  penitus  de  slirpe  revelli, 
Uno  si  placuit  deleri  secula  lapsu, 

Si  piget  bumani  generis 

Cur  per  Rufinum  geritur?  ...  (2) 

Hic  sine  dubio  adulatione  Claudiani  fides  infir- 
matur  ;  sed  animad vertendum  tamen  quam  modeste 
adulatione  uiatur  ;  culpam  enim  Stiliconis  non  ex- 
cusat  aut  laudi  vertit;  tantummodo  silet.  Imo  vero 
affirmaverim  Stiliconem  adeo  non  faci!i  et  avida 
aure  laudes  excepisse,  ut  contra  eas,  nisi  multa 
arte  dissimulatas ,  non  admiserit.  Nusquam  enim 
a  Claudiano  celebratur  ducis  origo,  quo  laudandi 
genere  non  sane  abstinuisset  poeta ,  si  accep- 
tum  illud  duci  futurum  credidisset.  Unde  judican- 
dum  apud  Stiliconem  non  valuisse  adulationem  , 


(1)  De  sexlo  consulatu  Honorii  Augusti,  v.  93.  — In  Bufinum, 
lib.  II,  v.  195. — De  quarto  consulatu,  v.  459-474. 
(2,)  In  Rufinum,  lib.  2,  v.  206- 

nisi  ubi  aliquid  veri  laudibus  intermisceretur. 
Claudianus  igitur,vel  tacendo,  quum  aliquid  vitu- 
perandum  est,  praeconiis  suis  fidem  facit.  Tmprimis 
Stiliconem  ob  Alarici  clades,  ob  liberatam  Romam 
et  Honorium  praedicat.  Si  Zosimus  Alaricum  in 
Italiam  irruentem  dixisset,  et  Honorinm  Astam 
fugientem;  si  relatas  ad  Polientiam  Veronamque 
narravisset  victorias ,  quae  eo  majore  laetitia  Italiam 
perfuderunt ,  quo  tetriores  calamitates  timuerat; 
nihil  sane  aliud  in  ejus  libro  legeretnr,  quam  quod 
dere  ad  Fesulas  prospere  gesta  scripsit :  Stilico  Ita- 
liam  servavit. 

Quoniam  igitur  omnes  de  illo  bello  silent,  oventu 
ejus  diligenter  inspecto,  quoerendum  est  num  ni- 
miis  laudibus  victorem  poeta  prosecutus  sit.  Sed 
victorem  Scipioni,  Regulo  et  Camillo  comparat  : 
quae  quidem  comparatio  non  omnino  falsa  et  reji- 
cienda  est;  etenim  inter  Alaricum  Brennumque 
Gallum  non  cuncta  sunt  dissimilia;  vel  post  oe- 
tingentos  annos  haec  dicere  licebat  : 

At  tuus  adventus  non  unum  corpus  ab  umbris, 
Sed  tot  communi  populos  sub  morte  jacentes, 
Totaque  Tartariis  a  faucibus  oppida  traxit  (1). 

Quo  gaudio  exsultavit  Roma  quum  nuntiatum 
est  fusum  fugatumque  recessisse  Alaricum!  Facil- 


(4)  De  Bello  Getico,  v.  26!. — De  Laudibus  Stiliconis ,   lib.  1, 
v.  368.  —  De  BelJo  Getico.  v    414,  447. 

lime  igitur  fidem  tribuimus  poetae,  qui  gentes 
universas  depingit  victori  gratias  agentes,  et  ab 
imperatore  consulatum  victori  petentes.  Ille  au- 
tem  Honorii  curru  vectns  Romam  intravit;  et  jam 
populus  ei  statuas  ponit  : 

Qua  dignum  te  laude  feram,  qui  pene  ruenti 
Lapsuroque  tuos  humeros  objeceris  orbi  (4 )  ? 

Ideo  sane  scriptores  quidam  decepti  sunt,  quod 
Stilico  Alaricum  mediam  in  Italiam  penetrare  pas- 
sus  est.  Exercitum  autem  nonhabebat;  nuntiato 
Alarici  incursu,  statim  ad  se  vocavit  barbarorum 
auxilia,  vocataque  coegit,  et  rapuit  in  hostes ; 
igitur  invadenti  Alarico  occurrit,  ubi  primum  licuit 
occurrere.  Duce  et  auspice  Stilicone,  Roma  victo- 
riam  ex  insperato  sibi  vindicat;  mox  peritura, 
triumpho  quasi  sepelitur. 

Igitur  accusantium  invidiam  supereminet  Clau- 
dianus.  Heros  exstat,  ne  violatus  quidem  Orientis 
odio  : 

Discordia  quippe 

Quum  fremeret,  nunquam  Stilico  sic  canduit  ira  , 
Saepe  lacessitus  probris,  gladiisque  petitus, 
Ut  bello  furias  ultum,  quaspertulit,  iret 
Ulicito,  causamquedaretcivilibusarmis  (2). 

Num  vero  nocens  judicabitur  Stilico,  quia,  Hono- 


(1)  De  Laudibus  Stiliconis,  lib.  II,  v.  2! 8.  —  De  sexio  consulatu, 
v.  578.  —  In  Rufinum,  lib.  I,  v.  273. 

(2)  De  Laudibus  StiUconis,  lib   II,  v.  81. 

rio  jubente,  capite  damnatus  est?  Jampridem  be- 
neflciorum  immemores  erant  imperatores  ;  et  igna- 
vus  Honorius,  Romam  et  seipsum  oblitns,  tu- 
torem  socerumque  suum  contempti  Olympii  ira? 
et  ultioni  condonavit. 

Quod  seriusValentiniano,  qui  Aetium  mactave- 
rat,  respondit  senator  quidam,  Honorio  dicendum 
erat  :  «  Agis  ut  homo  qui  sinistra  dexteram  nia- 
«   num  secat.    » 

lllum  autem  Stiliconem  ,  quasi  dexteram  Ho- 
norii  manum,  nisi  superessent  Claudiani  scripta, 
tantummodo  per  Socratis ,  Sozomenis  et  Pauli 
Orosii  contumelias,et  veraces  forsan,  sed  breviores 
Zosimi  narrationes  notum  haberemus.  Eum,  qua- 
lis  erat,  effinxit  poeta  ducem,  quem  ipsi  fatemur 
doli ,  crudelitatis,  avaritiae  accusari  potuisse , 
nempe  barbarum ;  attamen  probus  erat ;  nun- 
quam,  ait  Zosimus,  milites  stipendiis,  congia- 
riis,  donativis  fraudavit.  Vir  ille  magnus,  quamvis 
barbarus,  rebus  iuiperatoris  optime  gestis,  yicto 
Alario,  servata  ltalia,  imperium  et  imperii  provin- 
cias  refecit. 


51  — 


Barkari  cl  exercitns  Kouiaims. 


Jampridem  barbari  ad  imperii  Romani  fmes 
pervenerant,et  ipsum  invaserant  imperium.  Rebus 
maxime  secundis  ,  Roma  nuntiis  acerbissimis  ex- 
territa  fuerat:  Cimbros  Teutonesque,  paucos  inter 
annos,  quinque  exercitus  Romanos  fudisse,  et 
Galliam  occupavisse;  provincise  Romanae  immi- 
nentes,  consulem  ejusque  legatum  vicisse;  postea 
incerta  libidine  abreptos,  in  Hispaniam  irruisse. 
Revertentes  exspectavit  Marius  ;  apud  Sextias 
Aquas  Teutones,  et  apud  Vercellas  Cimbros  pro- 
fligavit. 

Exillo  tempore,  Roma  nunquam  oculos  averte- 
rat  a  Germania,  ignota  regione,  unde  eruperant 
barbari.  Primus  Rbenum  transiit  Caesar,  et  Roma- 
nas  legiones  ad  Danubii  fontes  tulit. 

Deinde  imperatorum  legati,  et  interdum  ipsi 
imperatores  trans  Rhenum  et  Danubium,  magnos 
imperiifines,  pugnaverant;  castra,  urbes,  mcenia, 
vias,fossas,muniverant*,  etTrajanus  etiam  Daciam 
inter  Romanas  provincias  adscripserat. 

Sed  tantis  conatibusdefessa,  et  nimium  extensa, 
Roma  fines  ipsa  retro  moverat,  etdeficientes  vires, 
ut  sanguinem  ad  cor,  revocaverat. 

Barbari  autem,  diu  immoti,  repente  magnis  iti- 
neribus  celeraverunt ;  transmisso  tandem  Rheno, 
Galliam,  anno  fere  postCh.  25o,  annuente  quidem 
imperatore,  Franci  occupaverunt. 

Interdum  parta  Romanis  aquilis  victoria  ;  ipsos 
rebelles  Francos  vicit  Aurelianus;  Constantius 
Chlorus  et  paulo  post  Julianus  ad  Rhenum  incla- 
ruerunt ;  flumen  feliciter  transiit  Valentianus, 
cujus  campi  Salzbachi  meminerunt. 

Steterunt  magna  admiratione  quasi  stupefacti 
barbari ;  et  inter  Rheni  Danubiique  fontes  ali- 
quandiu  morati  sunt.  Ula  erat  eorum  ultima  statio ; 
unde  rursus  profecti,  vi  magna  in  imperium  ir- 
ruent.  ^06. 

Anno  375,  Danubius  tandem  perruptus  fuerat; 
Hunni,  a  Maeotica  palude  profecti,  et  Europam  in- 
gressi,  populos  in  imperium  Romanum  praecipites 
egerunt;  in  Danubii  sinistra  ripa  terradefuit  Visi- 
gothis,  qui,  quum  in  dexteram  ripam  trajecissent, 
a  Valente  recepti  iuerunt. 

Ab  his  autem  magna  pugna  superatus  post  tres 
annos  periit  Valens.  Eos  quidem  vicit  Theodosius, 
sed  Theodosio  exstincto,  longius  progressi  sunt. 

Annum,  quo  frequentissimi  Danubium  trajece- 
runt,  notavit  Claudianus,  quum  de  Visigothis  re- 
latam,  4°3,  a  Stilieone  victoriam  cecinit;  eum- 

que  adeo  movet  difficillime  parta  victoria,  ut  bar- 
baros  a  diis  immissos  in  imperium  credat. 

Frigida  ter  decies  nudatum  frondibus  Hoemum 
Tendit  hyems  vestire  gelu  :  totidemque  solutis 
Ver  nivibus  viridem  monti  reparavit  amictum, 
Ex  quo  jam  patrios  gens  hsec  oblita  triones, 
Atque  Istrum  transversa  semel  vestigia  fixit 
Threicio  funesta  solo  ;  seu  fata  vocabant, 
Seu  gravis  ira  Deum ,  seriem  meditata  ruinis  (1 ). 

Quum  Claudianus  tanto  terrore  motns  de  bar- 
baris  loquitur,  intelligimns  illum,  aspectis  barba- 
ris,  vix  Stiliconis  virtuti  confisum  esse. 

HosvidetperEuropse  Asiseque  fines  in  imperium 
penetrantes;  quantus  autem  eorum  numerus  est ! 
illos  nominat,  nunc  describit  Alanos,  quos  ve- 
nientes  «  terrisonus  »  slridor  prodit ;  nunc  Hunnos 
vagos  ferosque;  nunc  Gelones  falce,  Getas  arcu, 
Sarmatas  conto  armatos ;  quos  nec  fluvii?  nec 
montes  morantur  : 

....  Qualem  Stilico  dejecerit  hostem, 
Thraces  et  Haemonii  poterunt  Mcesique  fateri. 

Tncendia  fumant ; 

Muris  nulla  fides;  squalent  populatibus  agri, 
Et  medio  spes  sola  mari  (2). 

Tanto  bello,  tantis  prseliis  conspectis  auditisve 


(4)  DeBello  Getico,  v.  466  et  seq. 

(2)  De  Laudibus  Stiliconis,  lib.  I,  v.  409.  —  De  Bello  Gdicot 
v.  464  —  Jn  Eutroptum,  lib.  I,  v.  242. 


—  5ft  — 

motum  poetani  intus  alit  aliquis  tanquam  Virgilii 
spiritus  • 

Dicite,  Bisaltse,  vel  qui  Pangsea  juvencis 
Scinditis,  offenso  quantse  sub  vomere  putres 
Dissiliant  glebis  galea?,  vel  qualia  rastris 
Ossa  peremptorum  resonent  immania  regum  (4). 

Sed    cunctis  pm  gentibus  Hunni  Claudianum 
terruerunt ;  qnos  quanta  vi  depinxit ! 

Est  genus  extremos  Scythise  vergentis  in  ortus 
Trans  gelidum  Tanaim,  quo  non  famosius  ullum 
Arctos  alit :  turpes  habitus,  obscenaque  visu 
Corpora ;  mens  duro  nunquam  cessura  labori ; 
Praeda  cibus,  vitanda  Ceres,  frontemque  secari 
Ludus,  et  occisos  pulchrum  jurare  parentes; 
Nec  plus  nubigenas  duplex  natura  biformes 
Cognatis  aptavit  equis :  acerrima  nullo 
Ordine  mobilitas,  insperatique  recessus  (2). 

Num  dicetur  cuncta  extollenda?  causa  Stiliconis 
gloriro  in  majus  aucta  fuisse?  Non  negabimus  in 
his  carminibus  Stiliconem  unam  Romae  salutem 
videri,  nec  credidisse  Claudianum  barbaros  ab  alio 
quolibet  repelli  et  vinci  potuisse.  Non  minora 
autem  retulerunt  ipsi  rerum  scriptores  :  si  Ammia- 
num  Marcellinum,  Sidonium  Apollinarem,  Zosi- 
mum  ,  Jornandern  evolveris  (3),  niliil  aliud  in- 
veneris.   Ouinimo  :    audire  nnhi  videor  Cnrcutn 

(1)  De  Laudibus  Stiliconis,  lib.  I,  v.  134. 

{2)Innu/inum,  lib.  I,  \.323. 

f3)  XXXIfl— Comen  li,  Mt seq.—  IV,  20.  —  De  Hebus  Ge« 

(lOtSj  1 1 

Probiun  suam  ad  Hunnos  legationem  narrantem , 
et,  etiam  quum  scribit,  aspectu  Attilse  conterritum. 

Ut  illis  feris  populis  obluctetur,  quas  vires  habet 
Roma  ?  Qui  sunt  ejus  exercitus? 

Magnis  longisque  bellis  ut  nobilitantur  popuii, 
ita  consumuntur.  Post  Punica  bella  minores  fuere 
Romani  exercitus;  Romam  quidern  non  vicit  Anni- 
bal,  sed  multos  cives  occidit,  et  omnium  optimos; 
pauci  e  Cannarum  campis  plebeii  redierunt.  Post 
cladem  istam  ex  sociis  et  Italicis  vis  legionum 
constat;  solvitur  autem  militaris  disciplina;  bella 
inter  Macedonica ,  T.  Q.  FJamininus  et  Paulus 
yEmilius,  ad  clades  reparandas  missi,  primum 
operamdant  ut  exercituumdisciplinam  restituant. 

In  deterius  lapsse  sunt  res  tempoiibus  Marii. 
Quum  enim  ille,  ad  Aquas  Sextias  Teutones  exspec- 
tans,  ut  militum  vires  reficeret,  annum  unum  con- 
sumpsisset  in  fossis  muniendis,  degeneres  Romani 
eos ,  a  quibus  servabantur,  milites  Marii  nomine 
mulorum  illudebant. 

GumRomanisquidem  miiitibusGalliam,sed  cum 
militibusGalHsRomam  et  imperiumCaesarsubegit. 
Mox  in  honore  tantummodo  fuerunt  militesa  sep- 
tentrionalibus  regionibus  profecti,  quos  ad  bella 
externa  imperatores,  quos  ad  interna  belia  seditiosi 
duces  sibi  vindicaverunt.  Rheni  et  Danubii  legio- 
nes  res  cunctas  dirimebant;  saepe  illae  duces 
suos  perduxerunt  Romarn,  et  ad  imperium  promo- 
verunt, 

Arcessebantur  ex  GermaniaSarmatiaque  auxilia- 
res  copioe;  quum  enim  bellum  dedidicisset  Roma, 
barbaros  conducebat,  qui  pugnarent. 

Inde  fit  ut,  rebus  cunctis  mixtis  et  perturbatis, 
Roma  nec  regat,  nec  mandatis  suis  parentes  habeat 
milites  suos,  qui  nihil  agunt,  nisi  ex  jussu  ducis; 
inde  fit  ut  multa  timeat  moriens  Theodosius. 
Occidentalem  quidem  exercitum  continuit  Stilico; 
exercitus  vero  orientalis  non  majoris  pretii  fuit 
quam  ipsius  duces  (i). 

In  Occidente,  ait  Claudianus,  fidissimo  militi  est 
validum  robur,  est  imperatoris  amor ;  ipso  in 
vultu  spirat  quasi  impressa  fortitudo.  Recenset 
poeta  legionein  ab  Augusto  dictam ,  «  nomenque 
probantes  Iuvictos,  clypeoque  animosos  teste  leo- 
nes  ('2).  » 

Sed  quam  sui  dissimilis  est  in  diversis  partibus 
ille  occidentalis  exercitus,  tot  expopulis  constans, 
Sarmatis,  Gelonibus,  Alanis;  in  quo  cum  Asia)  geu- 
tibus  Europpe  gentes  mixtae  occurrunt. 

Mixtis  hic  Colchus  Iberis, 

Hic  mitra  velatus  Arabs,  hic  crine  decoro 
Armenius  ;  hic  picta  Saces,  fucataque  Medus, 
Hicgemmata  niger  tentoria  fixerat  Indus; 
Hic  Rhodani  procera  cohors,  hic  miles  alumnus 
Oceani (3). 

(4;  De  liello  Gildonico,  v.  <286  et  seq.  —  In  Eulropium,  lib.  II, 
v.  376  et  seq. 

(2)  Dequarlo  consulatu,  v.  120.  —  Ih>  Bello  Gildomcot  v,  422. 

(3)  De LaudiLus StiHconis,  lib.  1,  v.  ISSetseq, 

In  alio  loco  : 

Jam  princeps  molitur  iter,  gentesque  remotas 
Colligit  aurorae,  timidus  quascumque  pererrat 
Euphrates,  quas  lustrat  Halys,  quas  ditat  Orontes, 
Thuriferos  Arabes  saltus,  vada  Caspia  Medi, 
Armenii  Phasim,  Parthi  liquere  Niphaten  (4). 

lntelligitur  quanti  negotii  fuerit  istiusmodi  exer- 
citum  cogere;  instante  enim  periculo  nonaderat; 
necesse  erat  ut  dux  legionibus  disjectis  obviam 
iret;  non  aliam  quidem  ob  causam  Stilico  initio 
belli  adeo  moratus  est.  Copiis  nondum  collectis, 
sinithostem  perltaliamincedere;  ubi  copireparatoe 
sunt,venit:  neigitnrin  proditioniscrimen  vocetur. 

Illum  nobis  ostendit  Claudianus  disponentem 
«  vicinas  manus,  »  quibns  defensa  fuit  Rhetia,  Bri- 
tanniae  milites,et  ]egiones,quibusSicambri,quibus 
Catti  indomitique  Cherusci  subjecti  fuerunt  (2). 

Stiliconis  igitur  fama  in  eo  prsecipue  constat, 
quod  hujusmodi  exercitum  in  hostes  duxerit,  et 
cum  illo  formidandos  Getas  vicerit. 

In  irruentes  barbaros  alios  tantum  barbaros, 
imperii  non  sine  mercede  propugnatores,  Claudia- 
nus  inducit ;  sed  barbari  iili,  qui  militiam  pretio 
exercent,  acriter  pugnant  referuntque  victorias,  si 
a  strenuo  imperatore  aut  a  fido  legato  ducuntur; 
et,  ut  jam  non  imperii,  ita  certe  imperatorum  etiam 
tum  sunt  milites. 

(1)  De  teriio  consuhitUj  v.  63  et  seq. 

(2)  DeBelloGetico.w.  414. 


PARS  TERTIA 


CONSTANTINOPOUS, 


B&  »  (iii  ii». 


Adhuc  de  Roma  tantummodo  disputavi,  et  de 
occidentali  imperio,  quod  regebat  Stilico,  in  quo 
vixit  Claudianus. 

De  Constantinopoli  autem  poeta  noster  scripsit 
duo  poemata,  qiur^  nobis  jam  inspicienda.  Non 
vero  ii  panegyrici  sunt,  sed  acerbae  in  Rufinum  et 
Eutropium,  Arcadii  ministros  et  Stiliconis  indigne 
aemulosjsatirae.  Adliuc  nobis  propbsitafuerunt  prae- 
conia  poetae  patronum  suum  laudibus  cxtolientis. 
Nunc  autem  intremus  Conslanlinopolim ,  novam 

urbem,  quam  exstruxit  Constantinus,  ab  urbe 
tanquam  transfuga.  Jam  vero  quam  mutata  rebus 
facies!  Scilicet  qui  totus  erat  in  Occidente  cele- 
brando,  Orientem  vehementissime  insectatur. 

Num  igitnr  multum  a  Roma,  illa  aetate  peri- 
tura,  distat  Constantinopolis  quae  octogintos  an- 
nos  etiam  tum  incolumis  futuraest? 

Lucem  injiciunt  in  panegyricos  satirce.  Cons- 
tantinopoli  melior  est  profecto  Roma,  non  per  se 
ipsam  quidem ,  nec  propter  imperatorem,  sed 
propter  Stiliconem ,  qui  eam  regit  ducitque ;  in 
illo  uno  viro  tota  est  Roma.  A  Gracchorum  tem- 
poribus  Romae  res  non  aliter  se  habebant. 

Ultimas  maris  Mediterranei  partes  tenens,  et 
totas  pene  orientales  oras  occupans,  firmum  est, 
quanquam  pravi  sint  imperatores  et  imperatorum 
ministri ,  orientale  imperium ,  occidentali  etiam 
imperio  firmius.  Provincias  habet  ditissimas  et 
feracissimas ,  incolas  industrios  et  negotiandi  stu- 
dio  addictos ,  classes  etiam  et  exercitus  non  e 
barbaris  constantes.,  sed  e  militibus  a  Thraciae 
Graecioeque  montibus  profectis.  Ostendet  Justi- 
nianus  ad  quantas  res  adhiberi  possint  tantae  illae 
opes,  et  novissimo  splendore  collucebit  imperium. 

Constantinopolis  retrorsum  posita,  pone  Danu- 
bium  et  Thraciae  montes,  tuta  est  ab  incursu  bar- 
barorum,  qui  primo  impelu  proecurrentes,  ilJam 
non  attingunt,  nisi  retroacti.  In  Occidentem  igitur 
irruunt.   Suus   Constantinopolim    situs    servavit, 

quam  non  septentrionales,  sed  meridiani  barbari 
oppriment. 

Attamen,  exstincto  Theodosio,  in  maxima  peri- 
cula  incidit  orientale  imperium,  resque,  a  perfidis 
impulsae  ministris,  ruinae  propiores  fuerunt. 

Zosimus  sine  ullo  animi  motu  Rufini  facta  nar- 
ravit,  nec  avaritia,  nec  crudelitate,  nec  sceleribus 
omissis;  nec  quidquam  a  Claudiano  distat.  Tlisto- 
ricus,  nisi  poeta  scripsisset  prior,  carminum  ma- 
teriam  Claudiano  praebere  potuisset.  Eadem  enim 
objurgat,  sed,  quse  placido  animo  refert  histori- 
cus,  ea  poeta,  maxima  indignatione  abreptus,  acer- 
rime  depinxit. 

QuumRufinum  Claudianus  arguit,  quod  imperii 
exitium,  barbarorum  subsidio  fretus,  machinelur, 
in  memoriam  revocantur  pessimae  artes,  quibus, 
secundum  Zosimum,  Rufinus  natam  suam  ad  im- 
perium  tollere  conatur,  et  iram,  qua  incenditur, 
quumEutropiusBauti  filiam  Arcadio  uxorem  dedit. 

Vix  dixit  Claudianus  Rufinum  immanissimis 
proscriptionibus  in  imperium  saeviisse,  atque  ip- 
sum,  occisorum  a  se  civium  hoeredem,  maximas 
congessisse  divitias;  dum  Zosiinus  eum  effingit , 
Lucianum  Orientis  comitem  ,  quem  ira  et  odio 
persequebatur,  Antiochea?  comprehendentem,  nec 
prius  abscedentem  quin  comprehensum  ipse  ad 
supplicium  duxerit. 

Tantam  igitur  per  crudelitatem  et  exquisitam 
perfidiatn    redount   voienun    pro<  onsulnm  effusa? 


—  61  — 

libidines;  audire  mihivideor  Tullii  vocem  Verrem 
accusantis  : 

Nec  celeri  mittit  letho :  crudelibus  ante 
Suppliciis  fruitur;  cruciatus,  vincla,  tenebras, 
Dilato  mucrone,  parat.  Proh !  saevior  ense 
Parcendi  rabies,  concessaque  vita  dolori. 

Non  flectitur  annis, 

Non  aetate  labat :  juvenum  rorantia  colla 
Ante  patrum  vultus  stricta  cecidere  securi.  .  . 
.  .  .  JamCinna  pius;  jam,  Spartace,  lenis 
Rufino  collatus  eris  (4 ). 

Nihil  profecto  ex  illis  versibus  detrahendum  , 
sed  animadvertendum  quantum  poeta  cum  rerum 
scriptore  conspiret.  E  Claudiani  enim  carminibus 
veritas  prodit  integra  et  intacta  ;  vel  deficiente  Zo- 
simo ,  orientalis  imperii  clades  poeta  ad  verum 
effinxisset.  Fuerunt  qui  Rufini  mortem  in  majus 
auctam  crediderint;  sed  Zosimus  ipse  testatur 
dextram  ejus  abscisam  fuisse,  et  per  vias  occur- 
rentibus,  quasi  pecuniae  petendaecausa,  porrectam. 
Rufino  autem  exstincto  ,  populi  laetitia  erum- 
pere ;  et  ipse  Claudianus  in  Rufinum  iram  laetus 
effundere.  Ea  vero  carmina  non  possumus  non  af- 
ferre : 

Saepe  mihi  dubiam  traxit  sententia  mentem, 
Curarent  superi  terras,  an  nullus  inesset 
Rector,  et  incerto  fluerent  mortalia  casu. 
Nam  quum  dispositi  quaesissem  foederamundi, 
Praescriptosque  mari  hnes,  annisque  meatus, 
Et  lucis  noctisque  vices,  tunc  omnia  rebar 

(1)  In  Rufinum,  lib.  I,  v.  234. 

Consilio  firmata  Dei.  qui  lege  moveri 
Sidera,  qui  fruges  divcrso  tempore  nasci, 
Qui  variam  Phoeben  alieno  jusserit  igni 
Compleri,  solemque  suo;  porivxcrit  undis 
Littora;  tellurem  medio  libraverit  a\c 
Sed  quum  res  hominum  tanta  caligine  vol\  i 
Adspicerem,  laetosque  diu  florere  nocentes. 
Vexarique  pios,  rursus  labefacta  caclebat 
Relligio,  causa^que  viam  non  sponte  sequebar 
Alterius,  vacuo  quee  currere  semina  motu 
Affirmat,  magnumquc  novas  per  inane  figuras 
Fortuna,  non  arte,  regi ;  quae  numina  sensu 
Ambiguo  vel  nulla  putat,  vel  nescia  nostri. 
Abstulit  hunctandem  Rufini  poena  tumuitum, 
Absolvitque  Deos  (1). 


II 

Eutropius. 

In  Eutropium  etiam  cum  Zosimo  consentitClau* 
dianus.  Sed  quod  non  apud  historicum,  hoc  apud 
poetam  occurrit,  id  est,  ad  vivuni  expressa  misera? 
Constantinopolis  imago. 

Eunucho  consule,  imperii  lionorum  et  mune- 
rum  auctio  facta  est :  audiendus  est  poeta  : 

Sullixa  patenti 

Vestibulo  pretiis  distinguit  regula  ge  ites. 

(4)  In  liufiiuiiii.  hl).  1,  \.  I. 

Tot  Galatac,  totPontus  eat,  tot  Lydia  nummis. 
Si  Lyciam  tenuisse  velis,  tot  millia  ponas  ; 
Si  Phrygas,  adde  parum.  Propria3  solatia  soi  ti 
Communes  vult  esse  notas,  et  venditus  i-pse 
Vendere  cuncta  cupit  :  certantum  seepe  duorum 
Diversum  suspendit  onus;  cum  pondere  judex 
Vergit,  et  in  geminas  nutat  provincia  lances  (1). 

Proh  pudor!  rursus  Eutropiuin  eunuchi  nomine 
lacessens,  exclainat : 

Pryebet  miracula  lictor 

Consule  nobilior.  .  .  .  (2). 

Relicto  autein  foro,  ubi  cuncta  niunera  venun- 
dantur,  in  secretum  palatium,  ubi  res  miperii 
aguntur,  penelrandum  est.  Subito  ex  Asia  bello 
orto,  et  Phrygia  ab  Ostrogothis  vastata,  concilium 
vocat  Eutropius.  Pudendum  istud  concilium  et 
homines  vocatos  vehementissimis  versibus  Clau- 
dianus  depinxit,  Eo  infamiae  devenerant  Romani, 
orbis  terrarum  domini !  Quomoclo  autem  poeta? 
verba  in  dubium  revocemus,  quum  eadem  carmi- 
nibus  suis  referat,  quae  multo  ante  Juvenalis  ? 

Vocatum  est  conciiium  : 

Juvenes  veiiere  protervi, 

Lascivique  senes,  quibus  est  insignis  edendi 
Gloria,  corruptasque  dapes  variare  decorum  ; 
Qui  ventrem  invitant  pretio,  traduntque  palato 


(4)  In  Eulropium,  lib.  I,  v,  201. 

(2)  In  Eutropium,  lib.  II,  v.  70,  453. 

Sidereas  Junonis  aves,  et,  si  qua  loquendi 

Gnara  coloratis  viridis  defertur  ab  Indis, 

Quaesitos  trans  regna  cibos  ;  quorumque  profundam 

Ingluviem  non  iEgeus,  non  alta  Propontis, 

Non  freta  longinquis  Maeotia  piscibus  explent. 

Vestis  odoratae  studium.  .  .  . 

.  .  .  .  Si  Chunus  feriat,  si  Sarmata  portas , 

Solliciti  scenae.  .  .  . 

Pars  humili  de  plebe  duces,  pars  compede  suras , 

Cruraque  signati  nigro  liventia  ferro, 

Jura  regunt,  facies  quamvis  inscripta  repugnet , 

Seque  suo  probat  titulo ;  sed  prima  potestas 

Eutropium  preefert.  Hosio  subnixa  secundo 

Dulcior  hic  sane  cunctis,  prudensque  movendi 

Juris,  et  admoto  qui  temperet  omnia  fumo  ; 

Fervidus,  accensam  sed  qui  bene  decoquat  iram. 

Considunt  apices  gemini  ditionis  Eoee , 

Hic  coquus,  hic  leno,  defossi  verbere  terga  , 

Servitio,  non  arte  pares  :  hic  seepius  emptus, 

Alter  ad  Hispanos  nutritus  verna  penates  (4). 

Non  bello  operam  impendunt ,  sed  circi  luclis ; 
versus  etiam  illa  in  concione  pronuntiantur.  Eu- 
tropius  tamen  Phrygiam  memorat  (2) : 

Emicat  extemplo,  cunctis  trepidantibus,  audax 
Crassa  mole  Leo,  quem  vix  Cyclopia  solum 
iEquatura  fames,  quem  non  jejuna  Cel3eno 
Vinceret  :  hinc  nomen  fertur  meruisse  Leonis. 
Acerin  absentes,  linguaejactator,  abundans 
Corporis,  exiguusque  animi,  doctissimus  artis 
Quondam  lanificae,  moderator  pectinis  unci. 


(1)  In  Eutropium,  lib.  II,  v.322  ot  sqq. 

(2)  In  Eutropium,  lib.  II.  v.  354  et  sqq. 

Tunc  Ajax  erat  Eutropii,  lateque  fremebat 
Non  seplem  vasto  qualiens  umbone  juvencos, 
Sed,  quam  perpetuis  dapibus  pigroque  sedili 
Inter  anus  interque  colos  oneraverat,  alvum  (I). 

Hic  Leo  in  Ostrogothos  vincendos  profectus, 
in  stagnum  quoddam  cecidit,  et  terrore  exspiravit. 

Qua?  quidem  omnia  a  Claudiano  solo  allata  re- 
darguere  non  possumtis  ;  sed  nihil  obslat  quin  illa 
vera  habeamus;  cum  eyeteris  enim,  qnrc  apud  his- 
toricum  leguntur ,  sunt  consentanea ;  ea  autem 
non  potuimus  non  referre,  quoniam  Gonstantino- 
polis  ipsius  nosquasi  testes  et  incolas  faciunt.  Dies 
eritquaRufinos  suos  etEutropios  ipsa  Roina  habe- 
bit;  non  multo  melior  Olympius.  Num  vero  Olym- 
pium  vigentem ,  Stiliconem  autem  opibus  suis 
dejectum  trucidatumque  vidit  Glaudianus?  Nesci- 
mus.  Certe  si  post  annum  4°8  vixit  poeta ,  illa 
cuncta  quse  in  Oriente  vehementer  notaverat ,  in 
Occidente  conspexit ;  nec  jam  ei  scribendum  fuit , 
nisi  mutatis  in  satiras  panegyricis. 

Constantinopoli  'autem  barbari  victores  exitio 
fuerunt  Eutropio ;  quod  quidem  exitium  divo 
Joanni  Ghrysostomo  occasio  fuit  duas  homilias(2), 
optimas  sane  et  nobilissimas ,  pronuntiandi.  In 
Ecclesiam,  quam  sa^pe  lacessiverat,  aufugit  tamen 

(1)  InEutropium,  lib.  II,  v.  376. 

(2)  Sancti  patris  nostri  Joannis  Chrysostomi,  archiepiscopi  cons- 
tantinopolitani  opera  omnia  quae  exstant  vel  quoe  ejus  nomine  cir- 
curaferuntur.  Parisiis,  4731,  t.  III,  p.  379. 

ii 

Eutropius;  et  acceptum  Ecclesia ,  tot  malonmi 
immemor,  voce  divi  JoannisChrysostomi  adversus 
imperatoris  milites  tuetur.  Pius  episcopus,  coram 
Eutropio,  asyli  columna  nixo,  orationem  habet,  et 
aspecta  tantae  magnitudinis  rtiina,  ex  audientium 
oculis  lacrymaselicit :  Vanitas  vanitatum,  et  omnia 
vanitas.  Asylo  autem  relicto,  Eutropius  ab  inimicis 
suiscapitur;  et  rursus  advocatis  fidelibus7  divus 
Joannes  de  rerum  humanarum  fragilitate  et  divi- 
tiarum  vanitate  eloquitur. 

In  his  homiliis  unum  tantummodo  verbum  in 
Eutropiumpronuntiatur;  memoratenim  veneran- 
dus  orator  eum,  qui  abEcdesia  servatur,  Ecclesiam 
temeravisse.  Nihil  tamen  aliud  in  animo  habet, 
nisifideles  docere.  Sed  etiam  quum  silet,clamat  et 
accusat,  firmatque  Claudiani,  Zosimi  et  cneterorum 
scriptorum  accusationes. 

Pro  certis  igitur  habeamusqune  nobis  de  Rufmo 
et  Eutropio  retulit  Claudianus;  sine  quo  nec 
notum  nobis  esset  quibus  miseriis  intimae  princi- 
pum  ?edes  laborarent,  nec  quibus  vitiisfcedarentur 
indigni  illi  imperatorum  ministri  qui  se  turpissimis 
voluptatibus  tradebant ,  dum  praeceps  ruebat  im- 
perium. 


PARS  QUARtA. 


DIVERSA, 


De  Bello  Gildonico. 


Nunc  dao  bella,  de  quibus  duo  poemata  habet 
Claudianus,  id  est  bellum  Gildonicum  et  bellurn 
Geticum,  singulatim  dicenda  sunt. 

Prius  quidem ,  incipiente  Honorii  regno ,  ini- 
lium  habuit.  Mauriscus  Gildo,  ultimis  Valenti- 
niani  secundi  temporibus,  Africam  in  libertatem 
vindicaverat.  Gildo  comes  erat  Africae,  et  militum 
in  illa  provincia  dux ;  Firmi  frater  erat,  qui  in  Va- 
lentinianum    primum   arma   tulerat;  et   Maurisci 

principisNubelis  filius.  Theodosio  cum  Arbogasto 

et  Eugenio  pugnante,  auxilia  non  miserat  Gildo, 
etobedientiam  abjecerat ;  cujus  castigandi  tempus 
non  habuit  Theodosius;  hanc  curam  Stiliconi  re- 
Jiquit.  Forsan  ex  Claudiani  versibus  inferendum 
est  Mauriscum  Arcadio  blanditum  fuisse,  et  eum 
decepisse.  Facit  enim  patrem  e  ccelo  descenden- 
tem,  Arcadioque  suadentem  utauxilia  Ilonorio  in 
Gildonem  prsebeat.  Quae  quidem  auxilia  nunquam 
prsebita  fuerunt;  imo  Zosimus  narrat  Eutropium 
inulta  pollicendo  Gildonem  concitavisse  (i). 
Secundum  jam  annum  Gildo  Africam  tenet  : 

Privato  jure  tenetur, 

Exigui  specie  fundi,  quod  Nilus  et  Atlas 
Dissidet;  occiduis  quod  Gadibus  arida  Barce, 
Quodque  Paraetonio  secedit  littore  Ganges, 
Hoc  sibi  transcripsit  proprium  :  pars  tertia  mundi 
Unius  prredonis  ager.  .  .  . 
....  Fretus  sociis,  jamque  ipso  principe  major 
Incedit  :  peditum  praacurrunt  agmina  longe ; 
Circumdant  equitum  turmse,  regisque  clientes, 
Quos  nostris  ditat  spoliis.  .  .  .  (2). 

Ex  illa  tam  brevis  Gildonicre  dominationis  des- 
criptione  non  credo  multa  detrahenda  esse.  Africa 
enim  semper  externae  ditionis  impatiens,  Gildonis 
partes  sustinebat  ;  nec  mirum  est  Romam  terrore 
perculsam  fuisse.  Qui  in  Africa  dominabatur,  ille 

(1)  I)<>  Bello  Gildanico,  v,  24 1  vl  sqq. 

(2)  DeBelfa  Gildonko,  \.  I53,  I90, 

mare  Mediterraneum  tenebat ;  quod  probaverat 
Carthago,  et  mox  probaturus  erat  Gensericus. 
Africa?  autem  frurnento  destituta,  et  per  Africanas 
naves  a  terris,  quae  eam  alebant,  sejuncta  ,  Roma 
fame  peribat.  Quapropter,  quum  Claudianus  Stili- 
conem  Maurisci  victorem  cecinit,  sine  dubio  Ro- 
manorum  plausibus  exceptus  fuit. 

Memorat  poetaGildonis  luxuriam  et  libidines,et 
averocerte  non  abest;  sed  ideonon  minus  eratfor- 
midandus  Gildo.  Quum  enirn  Jugurtha  lmperium 
Romanum  tunc  potentissimum  terruerit,  illique 
sexdecim  annos  maximum  inde  impenderit  peri- 
culum,  a  Gildone,  qui  fessum  jam  et  inclinatuin 
imperium  lacessebat,  multa  et  gravissima  erant 
exspectanda.  Non  haec  intelligenda  est  ducis  infidi 
rebellio,  sed  gentis  totius  in  arma  pro  libertate 
ruentis. 

Maurisci,  ut  illorum  dux,  optime  nobis  reprae- 
sentantur  hac  oratione,  quam  ad  milites  habet  im- 
perator  : 

Non  contra  clypeis  tectos,  gladiisque  micantes 
lbitis  :  in  solis  longe  fiducia  telis ; 
Exarmatus  erit,  quum  missile  torserit,  hostis. 
Dextra  movet  jaculum,  praetentat  pallia  Iaeva  , 
CaDteranudus  eques;  sonipes  ignarus  habense; 
Virga  regit :  non  ulla  fides,  non  agminis  ordo  : 
Arma  oneri,  fuga  pra^sidio.  .  .  .  (I). 


(I)  Dc  Gildonico  Bello,  v.  430  ct  sqq. 

Si  ex  illis  versibus  detrahemus  dicta  quaedam,  ip 
quibus  Honorius  nimio  contemptu  nimiisque  con- 
tumeliis  erumpens  inducitur,  Mauriscos  habebi- 
mus,  quales  sunt  hodie;  et  quantum  valeant,  non 
nescimus;  neque  eis  mutatus  pugnandi  modus, 
sed  tantum  arma. 

Caeterum  Gildoni  et  Mauriscis  magnus  venit 
honor;  proditione  enim  petuntur :  opponitur  Gil- 
doni  Mauriscus  alter,  imo  frater  ejus,  Mascezelus. 
Zosimus  dicit  Mascezeli  copias  fuisse  maximas; 
paucas  autem  dicunt  PaulusOrosius,  divus  Pauli- 
nus  et  Ammianus  Marcellinus;  is  quinque  millia 
hominum  affert.  Ipse  Claudianus  parvas  copias  mi- 
sisse  Stiliconem  narrat,  retento  ad  subita  belli 
exercitu.  Propter  enim  Mascezeli  proditionem  abs 
re  erat  magnas  vires  expHcare. 

Gildone  victo,  in  Honorii  ditionem  Africa  rediit. 
Primi  igitur  novi  regni  dies  sunt  pulcherrimi  ;  a 
tfritannia  ad  Libya?  deserta,  a  Rbeno  Danubioque 
ad  Oceanum  integras  habet  Honorius  provincias. 
Hujus  tam  prosperac  fortunoe  auctor  est  Stilico  ; 
hujus  ei  tribuenda  laus  est. 

II 


De  ISello  Getieo, 


Nunc  ad  barbaros,  de  quibus  jam  diximus,  re- 
dire  necesse  est,  In  libro  enim  de  bello  Getico  plu- 
rima  inveniemus  et  utilissima  cognitu,  ad  bellum 
anno  4o3  actum  pertinentia. 

Tantus  erat  Italise  terror,  ut  ad  antiquas  super- 
stitiones  reverteretur.  Nempe  Claudianuspopulares 
collegit  rumores  :  terribilisque  prodigii  ipse  testis 
fuit  Honorius  : 

Sed  gravius  mentes  caesorum  ostenta  luporum 
Horrificant :  duo  quippe  lupis  sub  principis  ora  , 
Dum  campis  exercet  equos,  violenter  adorti 
Agmen,  et  excepti  telis,  immane  relatu 
Prodigium,  miramque  notam  duxere  futuri. 
Nam  simul  humano  geminas  de  corpore  palmas 
Utraque  perfossis  emisit  bellua  costis  ; 
Ulo  laeva  tremens,  hoc  dextera,  ventre  latebant 
Intentis  ambae  digitis,  et  sanguine  vivo  (1). 

Post  Alarici  recessum  potuit  Claudianus  illud 
monstrum  ut  viciorioe  pramuntium  mterpretan  9, 
sed  veniente  Alarico,  Italia  erat  perterrita. 

(I)  DeBello  Getico,  249.  v. 

Hunc  barbarum  miserat  Constantinopolis  :  ergo 
quam  contumeliose  a  poeta  Arcadius  incusatur!  Et 
accusatio  ipsius  in  ore  Alarici  est,  quem  ducem 
Arcadius  creaverat,  cui  Illyriam  Ulyriaeque  urbes 
dederat  : 

Gens  robore  nostra 

Tunc  quoque  pollebat,  nullis  quum  fideret  armis. 
At  nunc  Illyrici  postquam  mihi  tradita  jura  , 
Meque  suum  fecere  ducem ,  tot  tela,  tot  enses, 
Tot  galeas  multo  Thracum  sudore  parari , 
Inque  meos  usus  vertigal  vertere  ferri 
Oppida  legiiimo  jussu  Romana  coegi  (I). 

Quis  autem  Alaricum  arceat?  Barbarus  ille  vo- 
cem  deorum  in  sacri  nemoris  secessu  audivit  : 

Rumpe  omnes,  Alarice,  moras;  hoc  impiger  anno 
Alpibus  Italiso  ruptis  penetrabis  ad  urbem. 
Huc  iter  usque  datur  (2). 

Quis  non  credat  se  vaticinas  Iicclesiae  Patrum 
voces  audire? 

Incedentibus  barbaris  cuncta  ruunt,  et  Medio- 
lano  relicto,  Astam  Honorius  aufugit ;  bunc  sequi- 
tur  Alaricus,  et  urbem  obsidet.  Deimperatoris  ter- 
rore  non  tacet  poeta.  Advenit  Stilico;  sed  Addua 
eum  ab  urbe  dividit;  trajecto  flumine,  trajectis 
barbarorum  castris,  generum  suum  servat  Stilico. 


(1)  De  Bello  Getico,\.  533. 

(2)  DcBeUo  Getico,  v.  246. 

Non  immerito  forsan  poetavictorem  Rheso  et  Co- 
cliti  comparabit  (1). 

De  bello  Getico  maximi  momenti  est  Claudiani 
carmen;  solus  enim  imperatoris  fugam  ad  Astam 
retuht,  et  ad  hujus  urbis  muros  Stiliconis  victo- 
riam.  Sine  controversia  Pollentise  (2)  pugnam,  cae- 
teris  certior,  narravit,  et  ad  ca^teros  judicandos 
multumcontulit.SiPauloOrosiofidem  adhibemus, 
Pollentia?  non  aderat  Stilico  :  quod  quidem  non  est 
credibile;  si  Cassiodoro,  victoresfueruntGothi;  si 
Jornandi ,  victi  primum  barbari  Romanos  postea 
vicerunt  :  Jornandes  autem  non  fide  dignus  est, 
qui  in  hoc  bello  Ataulphum  pro  Alarico  accipiat. 
Paulus  Orosius  Romanos  vicisse  non  negat ;  sed 
post  victoriam,  inquit,  victi  fuerunt ;  cladis  autem 
causas  et  rationem  tacet.  Quibus  dictis  ,  standum 
estClaudiano,qui,  quamvis  Stiliconi  faveat,  Alanis 
Alanorumque  duci  laudem  victoria?  tribuit. 

Pollentia,  quae  supra  Astam,  septem  vel  octo 
Jeucis  interjectis,  posita  est,  quam  vero  Asta?  pro- 
piorem  dicit  Claudianus,  relicta,  victus  Alaricus  in 
Italiam  descendit,  et  ad  Apenninos  etiain  montes 
accedit.  Praelium  autem  eludit  Stilico,  sinitque 
barbaros  defessos  Alpes  petere.  Sed  quum  Alaricus 
fcedus  non  servaverit,  hunc  statim  prope  Veronam 
Stilico     insectatur ,    pugnaque    felicissima  vincit 

(1)  DeBelloGetico,\.  G35. 

(2)  De  Sexto  consulatUj  v.  202. 

Ultima  etiam  h«c  gesta  solus  tradit  Claudianus. 
Paulus  Orosius  affirmat  barbaros  inter  se  pugna- 
visse  et  seipsos  profligavisse. 

Relatne  igitur  a  poeta  ad  Pollentiam  et  Veronam 
victorioe  non  in  dubium  revocandac  sunt,  nec  vic- 
tori  datae  laudes  : 

Aspice,  Roma,  tuum,  jam  vertice  celsior,  liostem  : 
Aspice,  quam  rarum  referens  inglorius  agmen 
Ilalia  detrusus  eat,  quantumque  priori 
Dissimilis.  .  .  .  (4). 

Si  quando  id  Stiliconi  exprobratum  fuit,  quod 
apertum  ad  Alpes  iter,  fuga?que  viani  facilem  Ala- 
ricodederit,ab  illaexprobrationeStiliconemtuetur 
Claudianus: 

:    Ignoscere  pulchrum.... 

Sed  magis  ex  aliis  fluxit  clementia  causis , 
Consulitur  dum,  Roma ,  tibi :  tua  ctira  coegit 
Inclusis  aperire  fugam,  nc  pejor  in  arcto 
Saeviret  rabiesventurae  conscia  mortis. 
Nec  tanti  nomen  stirpemque  abolere  Getarum  , 
Ut  propius  peterere,  fuit.  .  .  . 

Non  lantummodo  Stiliconem  culpa  liberat 
poeta,  sed  etiam  quam  sit  magna  simul  et  infirma 
Roma  fatetur.  Claudianus  totus  hic  est.  Yiclor  posi 
victoriam  tremit,  victosque  etiam  tunc  reformidat. 

(I)  De  liello  Gelico,x.  77. 


CONCLUSIO. 


Nunc  ut  nostram  commentationem  concluda- 
mus,  brevjter  recognoscendum  est  quid  de  rebus 
sua  aetate  gestis  dixerit  Claudianus,  quid  in  illo 
certi,  quid  veri,  quid  denique  ex  ejus  carminihus 
historico  servandum  sit.  Claudiano  deficienle,  ad- 
juvantibus  tantummodo  qui  de  Honorio  dixerunt 
scriptoribus ,  nihil  aliud  objicitur  nostris  oculis, 
nisi  imperii  infirmitas;  lecto  autem  Claudiano, 
qui  hanc  non  negat,  intelligimus  quicl  robusti  in 
imperio  etiam  tunc  restet,  et  quasi  perpendimus: 

i°  Non  abnuendum  Claudiani  testimonium, 
quum  urbis  Romae  magnitudinem  praedicat ;  illi 
urbi  nec  monumenta,  nec  signa,  nec  sedes,  nec  di- 
tissirnae  ereptoe  fuerunt  domus,  nec  omnia  quibus 
civium  vita  erat  jucundissima  et  beatissima. 

2°  Occidentali  imperio,  barbaris  victisel  ad  fines 
imperii  pulsis,  usquead  banc  diem  ne  una  quidem 
provincia  erepta  est  :  Ronue  autem,  senatus,  ma- 
gistratus,  comitia,  leges,  cuncta  debilitata  langues- 
cunt;  quae  quidem  antiqune  et  defunctae  civitatis 
forma?  accommodata,  sui  desiderium  non  relin- 
quunt. 

3°  Viget  autem  imperialis  potestas,  quam  firmis- 
simam  tenuit  Theodosius.  Potestati  deest  Hono- 
rius,  non  Honorio  potestas.  Nondum  eo  ventiun 
esl,  ut  imperium  Romaque  servari  non  possint. 
Licuit  Claudiano  imperii  salutem  sperare. 

4°  Exercitus  quideni  ex  barbaris  maxime  cons- 
tant;  hic  profecto  apparet  imperii  debilitas ;  sed 
exercitus  isli  vel  imperatoris  vel  ducum  in  manu 
sunt;  quibuscum  multa  magna  in  Occidente  agen- 
tur,  et  in  Oriente  majora.  Quapropter  poeta,  licet 
in  carminibus  quid  abarbaris  ingruentibus  timen- 
dum  sit  demonstret,  certis  nec  refellendis  argu- 
mentis  testatur  eos  vel  ab  exercitu  degenere  esse 
vincendos. 

5°  In  Gildonico  bello  poeta,  caeteris  scriptoribus 
potior  meliorque,  manifeste  ostendit,  quod  in  aliis 
non  invenias,  per  proditionem  tantummodo  rem 
Romanis  prospere  cessisse.* — Sed  in  Getieo  bello 
plura  eliam  historiae  confert;  saepius  enim  omnia 
ejus  testimonio  nituntur.  Quid  enim,  detracto  illo, 
de  hoc  bello  notum  haberemus?  Gestam  ad  Pol- 
lentiam   pugnam?  Quis   aulem  victoriam   retulit? 

quis  victus  discessit?  De  memorabiii  pugna,  quae 
fuit  Stiliconi  aeterno  honori ,  unus  Claudianus  vera 
dixit,  et  ante  illam  commissam,  per  Claudianum 
modo,  fugam  ad  Astam,  obsidionem  hujus  urbis 
et  liberationem;  postea  vero  Alarici  in  Romam 
incessum,  ad  Alpes  pactum  redilum,  et,  violata 
fide,  prope  Veronam  barbarorum  cladem,et  Italioe 
salutem  accepimus. 

Illa  omnia  tradidit  Claudianus,  quse  sine  eo  nos 
fugerent.  Restantquse  deStilicone,  Rufino  etEutro- 
pio  dixit. 

i°  PluresdeStilicone,  notatis  tantum  vitiis,  scrip- 
serunt,  quos  inter  unus  beneficia  ejus  retulit 
Zosimus.  Quuin  autein  ille  Geticum  bellum  non 
enarret,  deficiente  Claudiano,  multa  de  Stilieon^ 
deficerent ;  unus  poeta  omnia  affert ,  qua?  ad 
virum  aestimandum  suntnecessaria,  eumquetotum 
effingit. 

2°  De  Rufinoforsan  non  pluraquam  cseteri  prse- 
bet;  sed  nos  Constantinopolim  translatos,  quid 
mali  iste  patrare  potuerit  edocet. 

3°  Non  alia  dicenda  de  Eutropio ;  munerum 
enim  auctioni;  tanquam  sub  hasta  constituta?,  as- 
sistimus;  intramus  in  concilium  :  hic  agit  ipse  Eu- 
tropius,  et  Eutropii  dignum  satellitium. 

Ne  plura  dicam,  Claudianus  brevissimum  illud 
et  fere  unicum  in  imperii   historia  tempus  optime 

referl ,  quo  prona  in  ruinam  Iloma  paulisper 
sistit.  Tmperium  a  Theodosio  instauratum  et  a 
Stilicone  servatum  canit  poeta,  et  nobis,  quale 
tunc  erat ,  reprnesentat.  Quam  multa  in  imperio 
intirma  fuerint,ex  omnibus  rerum  scriptoribus  dis- 
cernerefacile  est;  quae  autem  etiam  tum  vigerent,  ex 
solo  Claudiano  comperimus. 

Novissimus  Romae  vates  novissimos  Roma?  IH- 
umphos  cecinit ;  et  ipse  extremo  Romae  splendore 
quasi  decoratur.  Quemadmodum  igitur  in  carmi- 
nibus  Claudiani  expressus  apparet  novissimus  ille 
Romoe  periturae  splendor,  ita,  quum  ea  legimtis, 
aliquo  Romanae  magnitudinis  praeconio  aures  nos- 
trae  circumsonant. 


■»«♦*« 

